url: =Vondeih Kep Ding – 117 (Dimno’ Pa) :: ZOMI DAILY\nposted on 8 July 2017 at 4:43 pm Lomkholna: Article, Paukhankap\nDam in laikhak hong gelh kik ing. Kong genngei zel mah bangin kong gen thu khempeuh ciing in na zui gaizo kei zong, khatvei limlim a sim in hong sim sak peuh le cin lungkim khin ta ing. Tulai guahtui kiat nuai-ah nat leh sat tam ahih manin na vak suk, na vak tohna, na nek na dawnte uh na kidawm un!\nNung kal sun khat banghang hiam thei keng! Lungzing in lungkia ngeungau in inn ah kei guak ka om hi. Tua leh sabuai tunga laibu om khat phen in ka sim leh tangthu tomno khat sim kha in, tua in ka tha hong dim kik sak hi. Hong hawmsawn nuam ing!\n‘Khatvei Saipi khat leh Uipi khat a naupaai hun uh hong kibang hi. Kha 3 khit ciangin Uipi hong suak a, ta 6 hong pha hi. Kha 6 hong cin ciangin Uipi-in nau hong paai leuleu a, kha 9 a cin ciangin a nih veina hong suak kik a, 12 hong pha hi. Tua bangmah in hong pai toto-a kha 18 acin ciangin a thum veina nau hong nei leuleu hi. Ahi zongin Saipi ahih leh suak nai lo-in, a nau hong paai kengkang lai hi.\nTua leh Uipi-in Saipi kiang ah, “ Hey! Saipi! Nang nau a paai takpi mah maw! Ke’n thumvei bang ta nei khin in, tu’n a suak masate bang golpi pha khin ta liang hiven! Nang tudong a paai paai lai mah maw!” hong ci hi.\nSaipi-in, “ Nong cihnop thu tel mah ing. Ahi zongin ke’n ka gil ah Uino a paai hi lo hi’ng. Ka sunga om nau pen Sai hi. Ui hi lo hi. Khatvei nau ka paai pen kum 2 sung sawt a, hong suah tak ciangin zong leitung in hong theih pih hi. Lampi ah a pai ciangin mite in muhnop sa in, khawlphot liangin en uh hi. Tua zah in a vanglian, mite lunglut nau pen paai ka hih manin hih tan ta, a sawt hi ing,” ci-in hong dawng hi,’ ci hi.\nTangthu gelh pa in hih bangin gelh suk lai hi.\n“Midangte lawhcing in a gualzawh laitak, na lawhcin nai loh hangin lung neu in om tuan kei in. Na lametna beisak kha kei in. Na tupna dang sak tuan kei in. Gualzawhna lianpi i ngah theih nadingin lungkia lo-a hanciamna leh hun tampi bei-in, ngak zawh ding kisam hi. Na ngah ding gualzawhna leh lawhcinna pen midangte abang hi lo-in, midangte a sangin a nasia zaw, a lian zaw ahih manin na hun a sawt hi.” ci hi.\nTua ni-in hih tangthu leh laigual in ka tha hong dim kik in, hong tha khuah sak kik hi.\nA mit dekdek ka lametnate hong tawhkuang kik hi.\nTawngno, khat veivei ciangin innkuan tawh om lohna, mundang mi gam mi lei ah kei adingin ka lawm hoih penpen in laibu ahi tam, ci simsim ing.\nPrevious: Klang District, Pulau Indah aom Food Factory te ah Operasi lutin mi 49 kiman\nNext: Penang ah Condo khat meikanggawp in asungah a awkcip mi 6 te ahunlap in ki honkhiathei


timestamp: atn

url: =Khatrimaza 2020 - Khatrimazafull HD Bollywood Movies Do - Digitals Marketers\ndigitalsmarketers on November 28, 2020\nSee also Extramovies 2020 - Illegal HD Movies Download Website\nSee also Everything You Need to Know About F95Zone Adult Community in 2020\n300mb · 300mb mkv movies download · 300mb movie · 300mb movies · 300mb movies download · bollywood movies torrent · download free movies · download movies · hd movies download · katrimaza · khatrimaza · khatrimaza bollywood movies · khatrimaza cool · khatrimaza full · khatrimaza full org · khatrimaza movie · khatrimaza movie download · khatrimaza movies · khatrimaza pro · khatrimaza website · khatrimaza.com · khatrimaza.in · khatrimaza.kim · khatrimaza.org · khatrimaza.red · khatrimazafull · khatrimazafull org · khatrimazafull pro · khatrimazafull.com · khatrimazafull.in · latest bollywood movies · latest movies download · mkv cinemas · mkv movies · mkvmovies · mkvmoviesking · new south movie 2020 hindi dubbed download · okhatrimaza. com · worldfree4u bollywood · worldfree4u hollywood · worldfree4u movies · worldfree4u proxy · www.worldfree4u\nacility that can be used to mix the present ben ..\nIt does not jealousy, it generally does not boa ..


url: =Malaysia, Zomi Khuado etkikna ~ Zomi Quavadis :: ZOMI DAILY\nposted on 16 October 2016 at 8:13 am Lomkholna: Khuado, News, Zomi, ZomiQuavadis\n– Tutung Khuado pawi ah Zomi lasiam R. Khaineu in “Tulliim Nuaiah” hong sa in, lasiam Dalpi in “Meitei Guun” hong sa uh a, mipi in tha kingah kim mahmah ta hi. Lovesongs in Zomi sungah mun hong ngah pianpian ta cihna hi in, Zomi ten Literature lam ah khantoh lam kimanawh ta ding cihna hi in, Zomi sungah Itna zong hong khang ta ding cihna zong ahihi. Cheers!\n– Thugenna tam pian in, tua sungah Pu Hang Khan Lian thugenna tomkim in zaaknop kisa mahmah hi. “Zomi ten State ngen ta ding hi hang. Ei zong leitang nei innteekte ih hi a, launa ding om kilkel lo hi” ci hi. “Makaite leh mipite thu kikupna om ngei lo lua ahihmanin deih zahin kikhangto zo nai lo hi. Ih Zomi makai ZCDte thapia in tawsawn ding hihang. Bangma sem lo ih makaite mawk pahtawi niloh nawn kei ni, na a sem dingin mipi ten tawsawn zaw ni. Kigensiat nilohna khawlbawl ta ni” ci ngiat hi. Mipi in khut kibeng ziahziah hi. A dangte bel thu gen a siam lo uh hi kei, a sau lua bek hi!\n– Hun danga a om ngei nai lo mitphial lahna leh Robot laamna zong khangno te’n hong lak uh hi. Mipi in tha ngah mahmah uh hi.\n– Lasiam ten Stage tungah la hong sak uh ciangin mipi te’n Lovegift ih piak nop mahmah lezong lasate bombi nung leh mai ip sung sawk suk sak lianga ih thun sak sangin amai a laikuang kikoih sungah koih zaw lehang et lawm in pilvai zaw in ka um hi. Mipi maiah bombi ip ih kisawk suk sak mawk pen midangte muhna panin hong etlawm lo bek tham lo in GAY vai mahmah hi.\n– Zukham ankhamte zong Stage tungah Mike tawh hong kisam liang a hikei buang leh no lawp man lel tawh va kahto in lasate va laam pih se dah lel leucin mipite muhna panin etlawm in khantoh vai zaw thamtham ding hi.\n– Siang gen lehang thugen ten hong sau sak lua zel bek uh hikei leh makaite hungeel dan pen a nuam lian ding hi in, mipite zong hun lap in hong tung peuh le uh khua a kizing ding hi ngei lo hi. Hungeel makaite a mawh hi kei, mipite leh Stage tunga hun zangh te a mawh ih hizaw hi.\nPrevious: Christian Hymn te’ tangthu: Hoihna leh Hehpihna In Hong Zui Taktak Ding\nNext: Vondeih Kep Ding – 65 (Dimno’ Pa)


url: =Update: USA, Maine State sungah Officer akaplumpa kiman theita :: ZOMI DAILY\nposted on 29 April 2018 at 4:54 pm Lomkholna: News, Sawltak, USA, World\nUSA, Maine State sungah Officer khat athatlumpa ki mankhia theita cih Fox News pan Update kiza hi. Tua mithatpa pen amin John Williams hi a, abeisa in Officer khat thautawh akaplup khitciangin a mawtaw zong guksak in ataimang ahihi.\nAtaimang cipzawh Police te’n zonghuanpah ngeingai uh himah taleh ni 4 khitciangin amankhia theipan uh ahihi. John Williams pen Saturday ni in kimankhia theita hi ci’n Somerset County Sheriff Dale Lancaster in News Conference ah genkhiata hi.\nVideo: John Williams, 29, was captured by authorities Saturday, Somerset County Sheriff Dale Lancaster confirmed during a news conference, adding that he was taken into custody at a camp near Route 139 in Norridgewock.\nUSA, Maine State sungah pasal khatin Officer khat akaplup khitciangin a mawtaw zong guksak in taimangpih cih Fox News pan kiza hi. Tuabang in agamtapa pen amin John Williams kici a, kum 29 aphakhin khat ahihi.\nOfficer khat akaplup khitciangin a mawtaw guksak in, tuaban ah Convenience Store khatah damiah taihsawnsawn cih Officials te’n genkhia hi. Tuavai tawh hangin Maine Authorities te’n John Williams pen matdingin alimzonsan mahmah laitak ahihi.\nHihvai tawh kisai in Somerset County Sheriff Dale Lancaster in agenkhiatna ah kaplup athuak Officer pen Corporal Eugene Cole hi a, Maine State ii khuapi ahi Augusta City panin 30 Miles agamlatna Norridgewock khuasung ah zingsanglam 1:45am hunpawl in akaplum cihi.\nCorporal Eugene Cole pen Deputy lakah ahoih, akician mahmahkhat hi ci’n Dale Lancaster in News Conference abawlna ah Reporters te tungah genkhia hi.\nMithatpa in Officer pa akaplup khitciangin Police Cruiser mawtaw guksak in, 24-hour akihong Cumberland Farms Store, Convenience Store khatah lutsuak in damiah taihleuleu hi. Officer pa aki kaplupma in bangthupiang cihpen akician in ki pulakkhia nailo a, ahi zongin Wednesday sunlam in athu akician in pulakna kineiding hi ci’n Authorities te’n genkhia uhhi.\nTua mithatpa pen Convenience Store panin apusuah khitciangin zingsanglam 5am hunpawl in Police Cruiser a mawtaw guksakpen munkhat ah nusia hi. Tulaitak khetawh ataimang hiding in ki ummawh a, thautawi in lauhuaiding ahih manin kidop huaihi ci’n Somerset County Sheriff Dale Lancaster in genkhia hi.\nTua mithatpa matkhiattheih nadingin Somerset County Sheriff’s Office leh Maine State Police te ahuhding in FBI tezong kuankhiading uh cihi.\nMore: USA, Colorado Springs ah Deputy khat kikaplum, Officer 4 liam\nKaplup athuak Corporal Eugene Cole pen Sheriff’s Office ah asepzawh kum 13 phakhin a, tapasal khatzong anei ahihi. Mihoih mikician mahmahkhat akisuplawh hi ci’n Sheriff’s Office te dahmahmah uhhi.\nMaine Gov. Paul LePage inzong Somerset County huamsung aom khuasung mipite lauhuai ahih manin, kidawm mahmah un ci’n zaksakna neikhin hi. Sawltak #zomidaily\nPrevious: Pasal khatin sangnaupang 7 temtawh dawtlum, adangzong mi 19 liamgawp\nNext: Mim bang piang ~ Lengtong Pauno


url: =Thai gamsung Resort khatah Bomb puakkham, mi 1 si, 10 liam :: ZOMI DAILY\nThai gamsung Resort khatah Bomb puakkham, mi 1 si, 10 liam\nposted on 12 August 2016 at 3:37 pm Lomkholna: News, Sawltak, Thailand, World\nThai gamsung aom gungei piauneel gei aom Hua Hin Resort ah Thursday ni in Bomb nihvei puakkham a, numei khat si in adangzong mi 10 bang liam cih BBC pan kiza hi. Friday nipen Queen Sirikit ii suahni Birthday hi in Holiday zum akikhakding hi a, tua madiak in Bomb apuakkham ahihi.\nHua Hin Resort pen Bangkok leitawlam ah aminthang mahmah tawlngak hithiat theihna Resort nopci minthang khat hi a, Holiday Weekend zangding in hihmun ah mi tampi paiding in ki ummawh hi.\nLocal Deputy Police Chief khat ii genna ah anihveina Bomb puakkham pen 10:20pm hunpawl hi a, Thai gammi numei khat sipah hi. Adang gamdang mi zong 8 bang liam uh a, Thai gammi zong khatliam hi ci’n genkhia hi.\nAliam abaai tepen Local Hospital ah kipuak in, kikem cihi. Apuakkham masa Bomb pen ahihleh anihna sangin Minute 20 khawng puakkham masazaw a, Meter 50 khawng aki gamlatna munah apuakkham ahihi.\nApuakkham masapen ah kuamah asi omsamlo cihi. Police te’n hih apuakkhamsak kua cih theician nailo uh a, azonsan laitak uh ahihi.\nTrang Province sungahzong Thursday nimah in Bomb puakkham a, mi 6 bangin liamlawh ci’n palik te’n genkhia uhhi. Hibang in Thai gamsung ah Bomb puakkham in, buaina apian kawikawi pen nungdiak in akibawl Referendum hang ahikhadiam cih ki ummawh cihthu kiza hi. ZD Sawltak #zomidaily\nPrevious: Lia Kap Sian Hoih Kim (Kha 6) ading huhngetna\nNext: Nu Piang Ngaih Don’ innkuanpih te tungpan tangkona\nPaikhiatna 26:14b “…and a covering above of badger skin” ~ Dim Lun Zam\nZomi tangval khat Australia ah thugending sapna ngah: Tg. Pau Sian Lian\nHun nunung leh siatna\nGambel mite Inn ciahtheih nading UNHCR pan USD 17 Million huhding ~ Zingsol\nKL khuasung sanginn meikang pen akihalsak cimawk, mi 23 takin sihlawh\nA nasep a sem nasempa ~ Pau Khat Suan\nZomi le Biakna nasepna (Piancilna 4:4) ~ CS Khai\nMalaysia, Sungai Buloh luisung ah alu aomlo misi luangnih kimukhia


url: =Dependency Life (Mite tung’ a kinga-den ngiat, nuntaakna) :: ZOMI DAILY\nposted on 15 January 2015 at 9:39 am Lomkholna: Article, Nantalsuan\nCikciang paak in, ih gahding aa, khaicii hoih suakding ih hiam? Theigah bang huut in, vatui bang-in a vansap bekbek hi liang dending maw?\nNungkum September 18 ni-in, Scottish Independence Referendum ah ‘No to Indenpedence’ ci-in Scottish mipi a tamzaw in, vote a hong pia khia uh hi. Pawl khat te’ genna ah, Scottish te’n independence sang in interdependence lungulh zaw uh a hih man’ ci-uh aa, pawlkhat leuleu in, interdependence sang-in dependency a hih zawk ding’ lunglau huai ci uh hi.\nIndependence cih ciang, kuama tung kinga lo, kuama khutnuai ah omlo, kuama etcik kullo Suahtaakna cini.\nInterdependence pen, ‘suangpi suangneu in thek’ cih ciangbek hilo-in, khat leh khat kihuai leh kinuam-tuam ciat’cih ding a hihi. A neu a lian ci-lo in, liangko kikim-in, a nungta khawm thei te’n nuamsa pen uh hi. United States of America bangdan cini. Ahizong, kipawl khawm ci-napi’ na khempeuh ki vompi sahawm den leh bel khasiat huai thei hi. Saipi in keelmawl pih leh keel in thuakzo den ding maw? cihthu hongsuak thei hi.\nZomi te zong,tu-ma kum60 val lai-in interdependence lunggulhna tawh kikal suan in, British Empire pan ki paikhia mah leh, ‘Hakai pahtaak lungheng’ ciding maw? ‘Gallu kihta galutuak’ cih khawlmun khat ih tungkha mawk aa, tudong mah, tua khawlmun ih nusia zo nai kei hi. Dependency Life ah lungmang in, mit-hak napi, khua ih munuam nawnkei aa, mi hehpih ding muang leh lam-en in, khutdawh ngen niloh in ih om hi.\nDependency cih ciang in, midangte huhna kisam den, huhloh phamawh den cihna a hi-ding hi. Nuntaakna neikhat hi leh, kepkep leh khoikhoi kul, a hih kei leh, zatui zaha lo a, nungta zolo ci ni.\nNu gilsung aa ih om a kipan, na khempeuh ih nu tung kinga hi napi’ nuamtah ci-in paikhia ngeikei mawk le’ng mihing kipiang loding’ bekthamlo in ih nu’ nuntaakna mahmah lauhuaisak ding aa, ahing maw, a simaw in ih kilaakkhiat kul teeiteei a hihi.\nIh suah khit nangawn in zong, nau-ngek an bekbek mah tawh kivak in, antaktak nengei kei mawkle’ng mipi-cing suahham mahmah ding hizel hi. Nau ngek bang-in, anne zel, kimawl zel, kapzel in, paitaktak lo-in, lampai kisin denkeeibek leng’ mipi-cing kisuak hak ding hi.\nKhaicii zong kivawh napi, leisung ah eklaiza kicing takin om lel ci-in po khia kei mawk leh singkung hong suak ngeilo ding hi.\nSingkung paakkungno te hong po-khang khia-na pi’n, paaklo in, gahkei zel leh zong, a cii kizom theilo ding aa, a cii-mang’ hongsuak lel ding hi.\nZomi te zong, ni khat ni ciang ih gam ih lei ah, gahpha aa, dependency pan independence cih mipi-cing minam’ nuntaakna ih ngah nang’ tung Pasian in hong siam ta hen aw.\nPrevious: Theihna (Knowledge) :: Credit Score bang hang kiam?\nNext: Free Cidamna velcianna (Checkup) omding


url: =Na Kiphatsakna Suahkhia In. Agelh ~ En Khat Thang - Laibu Saal\nHome > Thuluui/Articles > Na Kiphatsakna Suahkhia In. Agelh ~ En Khat Thang\nNa Kiphatsakna Suahkhia In. Agelh ~ En Khat Thang\nNa Kiphatsakna Suahkhia In.\nHun khat lai-in, pilna degree sangpi a nei khangno khat in company lian sim khatah nasep hong ngah hi.\nNi khat, a tawlngak hun sung company huangpi sunga om bual gei ah pai-in ngasa va saih hi. A kim a veiletak ah zong company nasem pilna sang lua a nei lo nih in zong ngasa thaang na saih uh hi. A lungsim sungah hite khawng maimai tawh kei pilna sangpi nei khat ka kikup ding thu um het lo ding hi cih ngaihsun kawmin, a ma tumtakin ngasa thaang hong saih hi.\nA taklam gala khat pa zong a kawng kham hi ding, a ngakawi khiasukin bual tui tungah lamsiau in a gal khat hong kan mawk hi. Nasep lut thakpa in lamdangsa napi hipilna nei lote thu dong kei ning ci-in om hi. A sawt lo-in, a veilam gala pa zong a taklama pa bangmahin tuitungah lamsuai in a gal khat hong kan leuleu hi. Kei PhD ngah hi buang veng hite peuhmah thu dong lawmlawm kei ning ci-in om teitei hi.\nHun sawt sim khitteh, pilna nei kisapa a zun suak lua kei ahih manin, a lawmte paina lama om zunbuk a delh ding pen bual kimkotin pai leh minutes 10 val ding ahih manin bual kan nopna lungsim hong nei ta hi. Hih pilna niamte nangawn tui tungah lampai thei hiven kei zong pai thei buang ning ci-in, a ngathaang siahna khiasukin, tui tung pai dingin a mai tui sungah a khe hong ngak suk leh tuikia in hong cimawh pah hi. A gei a om naseppihte in delhin va honkhia pah uh a, "bang dia tui sungah tuak mawk na hiam"? ci-in donguh hi.\nMi kipil sakpa in zong "No gel lah tui tungah pai thei mawkuh cin a, kei zong pai thei ding kisa kha a tui tung ka sik leh a kia hing" ci hi. A naseppih gel zong nui kawmin "Bual kanna ding lei khat a kidawh hiven, tunung ni nih sung guah tamlua inah tui in tua lei a tumto hi. Ko lei omna mun thei ka hih man vua a pai thei hing ung, Bang ci mawka hong dong lo na hia?" cih san uh hi.\nEite zong, i nasepna kimlepamah i tel loh, i theih loh a omte eima-a, a tungsa, a na theisate i dot ding, kiniam khiata, i kansiam ding kisam mahmah hi. Kiphatsakna pen a kisapna mun lopi ah i neih khak ding lau huai mahmah hi. I theih loh, i tel loh khat thei kei sing?, tel kei sing? hong hilh dih ve lawm? I cih pen a zum huai thu hihet lo hi. A thei lopi, a tel lopi, a thei kek khat bangin i sep khak, i om khak ahih leh siatna, supna piang sak banah a zum huai tatak hizaw hi.\nMihingte a theisa, a pilsa-a suak kua mah kiom lo hi. Bangmah thei lo a i suah pen ei mawhna hi lo-in, bangmah thei lo a i sih leh bel ei mawhna hi ding hi. I kiphatsaknate suah khiat a kul hun om a, i theih loh thute dot huaite dot hamthang ding a kul hun om hi. Ei mun tekah khatlekhat kizahtak bawla thu kikup tangtang, thu kidot bawl tangtang pen mi picingte gamtat dan ahi hi.\nItem Reviewed: Na Kiphatsakna Suahkhia In. Agelh ~ En Khat Thang Description: Rating: 5 Reviewed By: Cinpu Zomi


url: =Thawmte Mangsuum Tangthu - Laibu Saal\nHome > Thuluui/Articles > Thawmte Mangsuum Tangthu\nThawmte Mangsuum Tangthu\nThu masa: Innpite ih cih pen Guite, Sukte leh Manlunte hi pen hi.\nLaphuak siam a minthang Gualnamte Phungmaang’ hunin zong Tawmbingte tawm vei na mang uh hi.\nTawmbingte’ sangin Thawmte sawt na maang zaw uh hi. Sawt a maang pen cileng Guite mah ahi hi.\nSukte pen Khantuam’ khang pan a hong kipan ahi hi. A hih hangin Innpite’ lakah Sukte mah galhat penin vaihawm zong na zo pen uh hi. Tawl khat khit ciangin Guite’ uk sung a om khate in Guite beh hong ki cih ton uh om a, Sukte’ uk sung a omte Sukte beh a ki cih hun uh hong om mawk hi.\nAhi zongin India leh Myanmar in Maangkaangte’ khut sung panin (Independence) suahtakna hong lak uh ciangin, Guite beh taktak lote in Guite beh hong kici nuam nawnlo uh a, Sukte beh taktak lote in zong Sukte beh hong kici nuam nawnlo uh hi.\nTua banah Sukte kici min hong deih loh manun, Tedim khua min tamin leh Maangkangte’ hong cihna uh tawh kizui-in, Tedim, Chin hong kici hi. Lusheite bang in zong a paipai min hong kipuaksakna PAIHTE ci-in hong lo uh hi.\n1. Saizang khua-ah Maangsuum a tunna thu:\nMangsuum a kici Thawmte beh hi a Kulsuang’ tapa ahi hi. Ama khan’ hun sawt tuak mahmah a hih manin Thawmte beh tangthu bang ih sim ciangin dawi leh kau thu peuh tawh na pan bialbual hi. Maangssum leh Haangssum (buansiing) na kizawl uh hi. Haangsuum ih cih pen tua hun laitak a Phaipi hausa-pa ahi hi. Kulsuang’ khang a kipanin zong Maangsuumte in sila leh inn teng tampi na neikhin zo uh hi. Ni khat Mim-ek khua pan chianlai khua-ah pem dingin a silate tawh hong kithawi uh hi. A pai khiat ding ciangin Maangsuum in a silate vongsum lianpi khat pua sak a, Munpi laizang hong tun ciangin hi bangin ai a san hi. “Ka tuu ka ta tawh nuamtakin hih munpi laizangah ka ten zawh ding leh, ka sumpi aw munpi laizangah na khawl in,” ci-in a sumpi a khuk hi. Maangsuum’ deihna munah a sumpi na tu lo ahih manin a siliate in a pu Maangsuum’ theih ma-in a vongsum ken pan na pua to-in munpi laizangah a na koih sim uh hi. Tua banga a koih khit uh ciangin, a pu Maangsuum a ensak uh hi. Tua ciangin Chianlai khuate in vongsum omna munah Maangsuum’ inn ding a lamsak pah uh hi. Tua munpi lai zang pen gamsai pha mahmah ahih manin a khua min dingin “SAIZAANG’ phuak uh hi. Tawmbingte Tuahkam kicipa’ inn mun tektekah Maangsuum in a inn ding hong lam hi. Saizang khua-ah, Kulsuang leh a tapa Maangsuum in vaikhawmin hong pang uh a, gam zapi kekin Hausa lianpi-in hong pang uh hi. A hih hangin a khua nung ciangin Maangsuum khang mangin innman hi kici hi.\nThawmte Maangsuum in sanggam pasal Sawmsiing leh sanggam numei Manciang a nei hi. Sialthah khua-ah Kulsuang leh a tate a ten lai-in Maangsuum in Guite Vummaang’ tanu Komkim zi-in a nei hi. Kaptel gam sung Guava kici khua-ah Kulsuang leh a tate vaihawmin a pang uh hi. Tua hun laitakin Chianlai khua-ah Songputte leh Taangpuate in vaihawmin a om uh hi. Chiamlai khua a vaihawmte in vaihawm siam kisa zolo leh gal leh sa-ah cingtaak kisa zolo uh ahih manin, vaihawm dingin Kulsuang leh a tate a cial uh hi. Apa’ hangin Maangsuum pil leh hauh thhuahin minthang mahmah hi. Mi cimawh leh haksatna thuakte in Maangsuumte va belbel uh a, tua thamlo-in a khua sung vaihawmte a muang zolo mipawl khatte hong tai-in Maangsuumte hong belbel uh ahih manin, a sawtlo-in a tenna SAIZAANG pen inn 700 hong pha ziau hi.\nMaangsuum in tapasal 7 leh ta numei 1 nei a, ih ngeina om bangin a tapa upen in apa Kulsung tamin Suanglet ahi hi. Ata nautum pen in akhua min uh Saizang khua tamin Zaangluah ahi hi. Maangsuum pen hau semsemin a min hong thang semsem hi. Tua bang a a min hong than semsem ciangin a zawlpa Hangsuum in haza mahmah hi. Hangsuum in a zawlpa Maangsuum suksiat sawmin lam tampi a gelgel hangin susia zo tuanlo hi.\n2. Maangsuum’ zi Komkim gitlohna:\nKhangluite in numei gilo in phung sung bangkua sung khen hi a cih mah bangin Maangsuumte unau vakhutui bang a, a om khawm hilhel Komkim’ bawlin hong kikhen uh hi. Komkim’ bawlin Maangsuum’ hauhsak laitakin a inn sungah nakpi-in buaina hong om hi. Komkim ki phasakin a naupa Sawmsiing a dingin thuak hakin hon hak mahmah hi. A tawpna ciangin Sawmsiing in a u Komkim thuak zolo-in kawl zang lamah pemin Tuangdote va bel hi.\nMaangsuumte unau kingai mahmah uh hih manin, Maangsuum in kawl gam a om anaupa sam kik a, amah zong a zi tawh hong ciah to pah vingvengin Zaangtalui galah hong teng uh hi. Utan’ Nautan’ tang dingin Maangsuum in a naupa ton sak a sawm hi. Ton nading gan zong khih khinin guaton zong a phut khin uh hi. Maangsuum in a a tanute’ kiangah “Inn a tontul va la un,” ci-in a sawl hi. A tanute zong paipah uh a, Komkim’ kiangah, “Pi aw tul hong pia in dawigawh ki go nuam hi,” ci-in a ngen uh hi. Komkim in tul pia nuamlo-in, “Kawltu, kawlta’ kha sam nuam na hih uh leh pai mengmeng un,” ci-in khut guak bek tawh a paisak hi. Maangsuum zong heh mahmah ahih manin a zi tawh nakpi-in kitawng uh a, Sawmsiin in tua thu a theih ciangin hehin, “Ka tangval lai a kipanin hong simmawh hong zawngsak tu ni ciang dong nang hi teh,” ci-in kitomin guaton phukin a song uh a tuptan sak hi. A zing ciangin gal khuangtan bawl dingin hong kithawi uh hi. Gal khuang tan ih cih pen ton leh aihah a tungnung penpen ahi hi. Hi ci bang numei in phung sung bangkua sung phalkham thei mawk hi.\nKomkim in a nung lam a vehciangin, a pasal lamte gensia a, a nung lamte in na pasal lamte in bangbang gen uh ahia, ci-in dong leh, “Bangdang gen khol ding uh ahia kido kisim ding khawngmah gen belin nei peuh vem,” ci-in a zuaupi gen thei hi. Ama lamah a ciah kik ciangin zong a nung lamte gensia-in a numglam guite-te leh ama lam Thawmte kitawng sak thei zelzel hi. Tapasal 7 nei ahih manin kimuang kisaung lua-in a pheng paupau hun tam mahmah hi. Khatvei hoh mangsia khat man a, a mangin nukik hi. Tu zan ka mangin nukik veng in, tapasal 7 lah nei khin ing sialkop zong go khin ing, nukik nawnin lah ki um khol ke’ng, ci-in pau lanlan hi.\n3. Dawi mo neihna leh sialhauhna:\nMaangsuum’ ta tum pen Zaangluah in a sial uh nisimin cing den hi. Ni khat a sial cinna gam lakah nungak mel hoih mahmah khat na om a, tua nu tawh a sun thapai-in kithuah thei zel uh hi. Tua nungaknu’ min in Kolnuthep kici hi. Tua banga a ki thuahthuah uh ciangin tua nungaknu in ngai mahmah a, kiteng ni ci-in kun thei zel hi. Tua banga a kutkut ciangin a Zaangluah in zong ka nu leh ka pa ong dong phot ni, ci-in dawng hi. Tua ciangin Zaangluah in a nu leh apa’ kiangah, “Nu aw, ka sialcinna-ah nungak hoih mahmah khat in hong ngai-in kiteng ni hong ci zel ahih manin bang cih ding ka hiam?” ci-in a nu leh a pa a dot ciangin a nu leh apa in zong, “Tua bang hong ngai om ahih leh hong ciahpih mai ve,” ci-in vaikhak uh hi. (Bang hang hiam cih leh tua nungaknu pen mun dang pan hong pai midang hi dingin ummawh lel uh hi.) Zaangluah in zong ngai pian simsim ahih manin a zi dingin a inn lam vuah ciahpih pah vingveng hi. (Bang hang hiam cih leh tua nungaknu a mel hoih mahmah hi.) Mangsuumte in tua bang mo hong neih vua kipanin, nisimin a sial uh khatta, khatta, ki behlap den hi. A sawt ciangin sial hong hau mahmah uh a, Mangsuumte’ Innnuai-ah ta zolo liang zah khopin hong tam hi. A sial hong khah khiat ciangin a pai masate lawmmual a khen khitin sial mei kinam ngelhngelh a pai a nunung pente in inn nuai sial kong kan lai hi, kici liang hi. A inn nuai sial buancim lah inn phaitam lam pan kipan inn kong mai dongin ki hot damdam tangial hi. A sial takkul lian pen bang hoh a kihawm sungah bak teng liangin ki gen hi.\nSial hong tam luat mahmah ciangin Zangluah in sialcing zo nawnlo ahih manin a inntengte cingsak hi. Ni khat Thangman kici Zote in a sialcingte khat na thahsak uh hi. Maangsuum zong heh mahmahin phula a, a kidona vuah Maangsuum’ mite 7 khawngtak si ahih manin Komkim in zong hih tawh kisai-in la tampi na phuak hi kici hi.\nMaangsuum leh Komkim in a mo uh mihing takpi mah sa niloh kha uh hi. Tua bang a hong om tohtoh ciangin khat veivei guah peuh zu-in sakhi tuaitung peuh a kai ciangin a mo un, “Ka pa te’n a puan uh pho hi tah maw,” peuh ci-in, gamlak panin saha ham peuh za leh, “Ka pate galbeng ciah hin teh maw, ka uite uh ham ngaingai tah,” peuh ci thei lawmlawm hi. Tua teng banah a sial uh ani ani-in hong khan toh ciangin ih mo hoh mi tuampian khat peuh hi ding ahiam aw, ci-in hong lung himawh san uh hi. Ni khat Komkim in a mo nu’ dan a theih nop manin a huan khangah anteh lo ki neihin pai hi. A mo nu’ kiangah, “ Hih ka anteh lawh hong sang dih aw,” ci-in sam a, a mo nu zong a anteh lawh sang dingin innkaa panin bungbu siuseu a awnsuk leh, a muhnop mu theilo ahih manin, “Hong ban zo kei deuh cin gawl kalkakin hong sang o,,” ci-in gawl kal kak a a san suk leh, Komkim in a nuai lam pan, a mo nu’ su na ettoh sak a, a su pen mihing’ a’ na bang lo takpi-in na kiphei khit mawk ahih manin lamdang sa mahmah hi. Tua ciangin, “Aw, mi gengen dawi nungak khat mo a a nei ih hi ta ve maw,” ci-in phawk pan uh hi.\nTua ciangin a teekte in, “ Ih om khopkhop nop hangin omkhawm thei nawn lo ding ih manin, bangbang hi leh innlam mah va zuankik mai lecin hoih ding hi,” ci-in kuppih uh a, ni khat ni ciangin a mo uh a inn lama kha nuam uh ahih manin kikhenna sa go-in kikhenna khat bawl sawm uh hi. (Bang hang hiam cih leh a mo-un ta nei theilo ahih manin a ta neihloh paulamin a khensawm uh ahi hi) Tua banga amak sawmna thu uh Kolnuthep in a theih ciangin, “Nute pate aw, ta ka neihloh hangin hong sit na hih uh leh hong sit hong nial peuhmah kei un, inn nuai a gulpi a om hangin lung kimawh kei un, bangmah ih tuah khak loh nading a hong cing khongkem hi zaw hi, ka lawmpa’ ute in zong zi a neih nai loh hangin zi a neih nop hunhun vuah midangte’ zi sangin a hoih zaw a pha zaw nei ding uh hi. Tu a ih neihsa ih lamsa teng a kiam kei nak leh pha zo hi lel lo ahiam,” ci-in a nuleh apa’ kiangah a mak loh theihtheih nadingin gen hi. a hi zongin Komkim lungkim thei tuanlo hi.\nTua ciangin Kolnuthep in taangngan huan dingin bel hong suang a, tui sosak hi. A an huan kawmkawmin a muk phum thuauthuau-in a phuisam kawmin taangbem a khe tawh a sui hi. lungkim lo ahih manin a bel suan lai suan khia-in a sutpi zui-in tuizo a sung suk hi. Tua a tui so buak in inn nuai a amaute asiam gulpi vom na buak kha citciat hi. Tua ciangin gulpi vom zong sa sa lua-in kitom gawp a, inn nuai a gante lau-in hong phia ngeingai uh hi. Maangsuumte nupa in lamdang sa-in ih inn nuai a gante bang a ci ahia ci a a va et suk uh leh, gulpi sam nei khat a kitom auau a mu uh hi. Tua gulpi sam nei kitomin a gawl phupai-in huankhang lamah tai suk hi. Tua kikalin Kolnuthep in sialkong hongin sial hong pusuah ding ngakin sialkongah na ding hi. Sialte a banbanin hong tai khia ngeingai uh hi. Tua ciangin Maangsuum in sialte amai-ah pangin hawlkik a, a ginalo a zawngkhal teng bek hawlkhia zo hi. A hoih leh a cidam teng pai khia mang gai uh a, tua teng khempeuh gam sungah zangsial suak mang khin kici hi. Zangsialte pen tu dongin Maangsuum’ sial hi kici hi. Maangsuum zong a cihmawh manin vanlam nga-in tuiphihin phuisam a,\n“Kong kep kong khoi ka sialte aw, hong kem hong cing zolo ka hih leh thaltang khatin na si ta un, Saizaangta’ peuhmah nasik na totin si kei hen,” ci-in kam avaikhak hi. Tua ahih manin tu dongin khangluite in Saizaang’ ta peuhmah Zangsial’ sik a si omlo hi, na ci uh hi.\nTua bangin a sialte uh a paikhat ngeingai laitakin a sialtal gol pen ki sungah bak kailiang a kici tungah, amo uh Kolnuthep tuangin lawmmual lam zuanin pai zuahzuah uh hi. Maangsuum in zong a silate’ kiangah, “Ih mo nun koi lam zuanpeuh mah hiam thei nuam hang in, a vazui sim un,” ci-in a nungah a zuisimsak hi. A silate khat in a zuihzuih leh lawmmual khen khit deuh Thuammual a tun ding ciangin thakhatin meiineel hong kaai-in, a mo uh Kolnuthep pen meeip’n tuamin Thuamvum mual dawn lam manawhin meii lakah mang hi. Tua ahih manin a mo uh Kolnuthep pen Thuam nungak hi ding hi, ci-in ki ummawh hi.\n4. Maangsuum leh a tapasal sagihte sihna thu:\nKomkim’ bawlin Maangsuum’ neih sa teng ani ani-in, damdamin hong kiam hiaihiai hi. Maangsuum in tapasal sagih nei-in a zi gilo asak mahmah hangin ma ngam tuanlo hi. Kum khat sa bet hunin sabeng dingin a inntengte Letkhup leh Sanciang tawh gam sungah hong kuan uh hi. Gawtmual hong tun ciangun a inn tengte’ kiangah, “Hih akkiaklo hong hal sin vua ka vang a phat lai leh meikuang in kei hong pelh ding ai ve,” ci-in amah theitung khatah a tuang hi. Tua ciangin a inn tengte in zong apu’ sawlna om bangin akkiaklo hal uh a, thakhatin huih nungin pingpei hong kipei-in mei in Maangsuum’ omna lam manawhin meikuang in Maangsuum pei nelh ahih manin thei tung pan a kia hi. Mei in nakpi-in hul ahih manin gim mahmah hi. (Pingpei in Maangsuum a pei nelh a kipan tu dongin Suumpei kici suak hi.) Tua ciangin inn lamah Mangsuum hong pua uh a, gim semsem in lamet onnawn pha lo hi. Tua ciangin a tapa Suanglet in, “Pa aw, nuntak ngap nawn hetlo na hih leh na than dopih dingin gam halte gel na han nuai-ah na sithu dawh nadingin hong koih sak nung,” ci-in a gen hi. Maangsuum in, “Bawite aw, tua bang hilo hi, hih ih silate’ hongbawl hilo a, kei man tua bangin hong hih un ci a ka sawl hi zaw hi, keima khialhna leh keima kamsiatna hang hi zaw hi, tua ahih manin that peuhmah kei un,” ci-in a sih kuanin vaikhak hi. A hi zongin apa hong sihtak ciangin a silate, apa’ sithu dawhna dingin koih sawm uh a, tua thu a sila geel in a theih ciangin, a nihun phaitam lamah tai-in Letkhup apuan nung lamah man kha hi. Sanciang ahih leh gawl kanin tai-in suakta hi. Tua ciangin Letkhup pen hannuai-ah apa’ sithu dawhna dingin a that takpi uh hi.\nMaangsuum hong sih tak ciangin a tate in, apa uh si pusuah nadingin gamsa deih sese uh hi. Sabeng dingin a silate Vialnang leh atapasal sagih teng gam hong kuan uh a, sunthapai sa a bet uh hangin khat zong manlo uh ahih manin gim mahmah uh hi. Nitak ciangin ciah dingin inn lam hong zuan uh a, Pakzaang gam a Ngatan lui a kici na khang swnswnin a a cih nading theilo-in a kilehleh uh leh, lui leh lui kikalah singluang kikham phei khat mu uh a, tua tung tawnin a galkah zo uh hi. Inn a tun ciangin Vialnang in apute’ kiangah, “Guai, lamdang sa taktak ing, zan nitak a ih singluang kan in mit nei ve aw a mihphia laplap veh,” a cih leh apute in “Na zuau pipi gen kei in singluang mitnei za ngei kha’ng,” ci-in kinial uh a, Vialnang in zong, “Na up kei vua leh va en kik mah ve ni e, mitnei takpi mah hi.” ci-in nial teitei ahih manin a en kik dingin hong kuan kik uh hi. Lui hong tun ciangun singluang na omlai takpi a, a vekun singluang tung tawnin hong pai-in a nawl a tun ciangin Vialnang in, “Na up kei vua leh en vo hiah, mitnei kisa phia kakkak mah ei,” ci-in a mit a teipi tawh a suk leh tua a singluang kan uh pen singluang hilo-in gulpi khat lei a kidawh ana hih manin gulpi in nasa-in a ki hei leh, Maangsuum tapasal sagih teng tui-ah kia-in a si hi. Vialnang zong suakta hinapi khuai in deh gawp sawnsawn ahih manin amah zong inn atun ciangin asawtlo-in a si hi. Aki upmawh nadanin, Maangsuumte’ inn nuai a Kolnuthep in a hawlkhiat gulpi pen tua lai-ah lei a kidawh hi dingin ki ummawh hi. A taktakin Kolnuthep amak uh ciangin heh a, aman a tum nading vua a bawl ahi hi. Khangluite in ihsiam ihsa in hong paai, a cih mah bangun a siam in a ne mang ahi hi. Tua ahih manin tu hun ciangin ei Christiante in dawi siam ut kei hang, Pasian’ hong siam bek ut hang kici hi. Dawi in hong siam a ih hauh sangin, bangmah neilo a om ki ut zaw hi. Dawi in hong siam ciangin a tawpna-ah hong ne tum mang veve hi, ci-in tu hunin dawisiam pheisam siam cihte kuamah ki ut nawn hetlo hi.\nMaangsuum a sihkhit lian tak caingin a tapasal sagih teng zong hong simang mawk hi. Komkim pen nidang a kimuang kisuanga a pheng paupau lai bang nawn hetlo-in ngak ding nei nawnlo ahih manin, a nung lamah a nukik hong kul ta hi. Ni khat ni ciangin a inn lam manawh dingin hong kithawi a, maulawng khat la-in tua maulawng a taang teng suletin a dim phitphetin a khibah manpha teng maulawng sungah a guang sim hi. Tua ciangin a phaitam lamah sengsia khatin vok an khol a, tua vok an lakah a dakbu hoih teng koihin vok an tawh vuknelh hi. ( Bang hang hiam cih leh khanglui lai van manpha ih cih te in khibah leh zam bu, dakbu hi lel hi. Khanglui lai-in khibah khat pen sial khatta bang na man hi.\nNi khat ni ciangin anung lam zuan dingin hong kithawi a, a pai khiat ding ciangin, “Tute aw, kei mi mai en ding hi ta ka hih manin, ka tun na peuhah mi’ mai ka muh tuam khak thak leh, phaitama vok an ding a ka khol bal hawng, kawlkai hawngte beek hong puasak un,” ci-in a ngen hi. A tute in, “Pi aw, na deh nak leh pua in tua vok an lawmlawm,” ci-in apuasak uh hi. Kong a tun ciangin ki lehkik a, “Tute aw lamkalah kituakin lam peuh sikkhial kha leng ka ninan nading omlo ding ahih manin, ka lupna gei a ka koih ka teipi hong tawi beek dih ning,” ci-in a teipi dingin a maulawng a la hi. Tua ahih manin Komkim in a khipi hoih, a dakbu hoih, a zambu hoih teng tawh a nung lam a va tun ciangin a nunglamte zong a lung uh nuamlo-in, “Um khang in, innpite’ van manpha teng hong pua mang na hih manin hong thei uh leh hoih lo ding hi.,”ci-in a zanzanin va pai-in Maangsuum’ gamluahte va thatin a innpi va haltum uh hi. A khua nung lamah a kikan kan ciangin Maangsuumte’ inn halte pen Komkim’ sanggamte ki ummawh hi. Bang hang hiam cih leh a zam adak a khipi gui teng innpi tawh kang mang hi, a ki cih ding a deih na uh ahi hi. A hi zongin Komkim a sihciangin innbuk nuai-ah kelpi khat bek kengin kivui hi, kici hi.\nTua ahih manin khangluite in a kimuang a kisuang lua a om ciangin, “Tu nei ta nei ta hang ci-in kiphasak kha kei un, Komkim zong taasal sagih nei-in nukik kici ahi,” ci-in tudongin khangluite in paunakin na zang uh hi.\nThukhupna: Hih Saizang Thawmte Maangsuum’ tangthu leh a tapasal dawi zineihna thu pen, Khangluite in tangthu man taktak hi, ci-in na gen uh hi. Hihtangthu ih sim ciangin numei gilo in phung sung, buangkua sung, phalkham thei, siasak thei ahihna leh kiphatsak luat a hoihlohna tampi hong lak hi. Tua ahih manin numei ih cih in phung sung, bangkua sung, a nuam kimlai siasakin a kilem kimlai balkhamin, a kisia sak thei numeite ih hihna thei-in ih va lutna beh sung, phung sung, bangkua sung ahoih sak, a kilem sak Zomi numei ih suah theih nadingin Pasian in Zomi vontawi lianu va bang pil a hambang a huaisiam a nunnem dingin thupha hong piak sak ta hen.\nSource: Guite Khangthu – History of Guite April 1986 Kaleymyo\nItem Reviewed: Thawmte Mangsuum Tangthu Description: Rating: 5 Reviewed By: Cinpu Zomi


url: =Thuthak Tomkimcing 23 July 2014 :: ZOMI DAILY\nposted on 24 July 2014 at 10:33 pm Lomkholna: Hauthang, Myanmar, News, World, Zomi\nA. Hakha- Khuaibel- Manthaw kizopna lampi.\nChin State Mangputal Pu Hung Ngai in Hakha pan Khuai bel- Manthaw lampi khuata khan tohna sum tha tawh akisem te 23 July nitak daak 2 kim pawl in ahoih hiam cih va en hi. Lam bawlzia, Hawklam pi bawlzia, lui leh Guam omna leidawh bawl zia va endik sittel hi. Hih Lampi kizo siang leh Hakha ah nuamtak kipai thei ding cih khuami te lamet en uh hi. Vompi sahawm nasep mah hi in Hakha khuakim bel kipuah mahmah phot hi. Sumbangzah kizeek khia cih gendikna omlo ahih man in mipi thei nuam veve hi. * Khuamin kigelh khial thei den hi.*\nB. India- Myanmar sum bawlzia kizopna Yangon Sedona ah kibawl.\nIndian Chanter of Commerce (ICC) leh UMFCCI kikhop sumbawlna tawh kipawl Indian Investrade 2014 pen Yangon Sedona Hotel ah bawl uh hi. India Company 55 pan in bawlkhiat vante maimuakna pulak na nei uh hi. India pan in Shiv Siddhann TN kaul ( Vice president ICC in thupulakna tuamtuam aneih ban ah Ms Madhumta Saikia ( Beauty Therapiet ) Signature Training Center pan inzong kizep kipuahna leh cidamna tawh kizui van te maimuakna nei hi. UMFCCI pan in U Win Aung in India -Myanmar Trade Balance zawh ding myanman kisap hihang cihi. India tawh kizopna pen lampi mun 3 om a, Tedim; Champhai, Tamu- Mari leh Ledo lampi ahihi. Kumsim in hih lampi thumpan in mipi tampi nuntakna pia zo mahmah ta cihi.\nC. Rakhine gamsung ah Chin ca sin kiphal napi’n Laibu omlo.\nRakhine state sung ah Chin chapyi sin theihna kipia ahihhang in Chin chapyi sin ding laibu bang mah tudong omlo cihi. Chin ca pyi sinding tawh kipawl in Asho Chin capyi, Lautu Chin capyi, Zoutung Chin capyi cih dan hinianua hi cih U KoKo in cihi. Course pawlkhat aom te copy uh a Sangnaupang 30 te Sya khat ta in hilh uh hi. Achin capyi cih ding avek in kibanglosiat capyi ahih man in Sya ,Syama te buai tuam bilbel uh cihi.\nD. Nih tuak thukimna mipi theihsak huai\nMyanmar gamsung tualgal daihna ding thuvaihawm NCCT leh Kawl kumpi lampan UPWC te in asep sa uh leh asep lai ding te lungkimna min akuih hunciang in gamsung mipi te gam leh nam vai party tuamtuam te in zong theihpih huai ding hi cihi. Final atun hunteh lang nihtuak holiim lungtuakna Parliament sung lut tolai ding in kigen hi.\nPrevious: Human Development Report 2014, Tokyo\nNext: Thuthak Tomkimcing 24 July 2014


url: =I HAVE A DREAM - TUNGZANG NEWS\nZomi leh Kawlgam mi khempeuh a ding, abeisa 2011 kum lai ka zunmang mat pawl khat hong hawm sawnnuam ing e..\nVa ak Utong kineih te a thuneihna uh hong bei kuankuan ta in, leitung gamthu kikhel na dungzui in, ih tenna Zogam leh kawlgam zong hong ki khelkhel ta ahihi.\nSuu Kyi in, tutung mee kuang hong lui leh NLD in hong zotakpi ding a, Uital pawl in, nidang in anna alak kik nophang in, UN Security Counsil http://www.un.org/Docs/sc/ in mawkkoih nawnlo ding ahihi.A kisap leh akisap bang in, US te hong lut lel ta mawk ding a, Suu kyi leh mualtung mi makai te in, thu neihna bukim asawtlo in hong nei ta ding hiPanglong thukhun om te , mualtung mi te'n ahunzui in hong mualsuah toto ding uh a, Kawlgam suahtakna ih lai hunlai a, gamgi omngei na te leh state gamgi kikhenna te, hong kilongkhia kik ding a,U Newin hunlai a gamgi kikhin teng hong sumai kik ding uh hi.Mual tung mite mahbang in kawl te zong state khat hilel ding uh a, Zangkong pen kua ma a hilo zum khempeuh tutna capital of Burma hong suak kik ding hi.\nState tuamtuam ah khantohna bukim leh pilna bukim a kibang in kingah ding a hihman in,state dang leh US khawng UK khawng ki englua kholnawnlo ding hi.Leisung sumpiang te khang tampi sung ki longkhiakhia ding ahihman in, tulaitak a genthei liangvai a om mipi te khua ul sisan khitui te,hong beisiang ding hi. Asian gam pai ding a cikhempeuh Burma hong pha nuampen ding uh a, Zogam leitang sikkhalo in, kua mah agam uh ah ciahkik nuamlo tazen ding uh hi.\nState khat leh state khat kizopna leh khantohna te hong hoih toto ding a, Zomi te Pasain thupha hong piaksim a hi pilna lam ah mi namdang te sang kima dawk den ding hi.Hun bangtan hiam khat hong paitoh khitciang in, Chittagong ( Bangladest ) aom Zomi te leh Mizoram a om Zomi te , Nagaland Manipur aom Zomi te in, kipumkhat a United State Of Zoland hong ut mahmah ta ding uh a, leitung minam te right leh thu dikthuman na tawh Zogam in leitung laizang ah a tuam vilvel in, gam thak khat ih nei zo ta ding hi.\nTua zawh a sawtlo in, Ih lam et Zeisu hong kum kik ta ding hi.\nLai at:Zogam Mungnolsmungno@gmail.com


url: =Gmail ih zatsiam hiam? Gmail Program Policy :: ZOMI DAILY\nZomiDaily :: Leitungbup in Gmail Service nuamtakin a zattheih nadingin Service amawkna in apiapen Search Engine minthang mahmah Google Company te ahi uhhi. Company lianpikhat ahih mahbangun Gmail azangte zuihding thukhun, thukham zong kiciantak mahin naneipah uhhi. Gmail pen amawkna in Service apiakuh ahih mahbangin mimal khatciatin ei utbangciat in ki phengzatgawp theilo a, amau thukhun tawh kituakin ihzatsiamding kisam hi.\nAmasa in theihding a thupi mahmah khatah na Gmail pen kha 9 sungin khatveizong nazat keileh, na Login keileh Google te’n na Account pen naphiatsak (Terminate) sakding cih “Account Inactivity” sungah kiciantak in suaksak uhhi. Adang Free Email Service apia Company te sangin ahun sauzaw veve a, tuciangciang kumkhatval Login ngeiloh hangzong Google te’n ongna Terminate saktakpi samlotawh kibang hi. Ahihhang a thukhun khatuh ahih mahbangin zuihkeileh lauhuai cihding hipah hi.\nGmail Program Policies sungpan thukhun tampi aneihlak ah hih anuai ateng ei Zomi te omzia, gamtatzia tawh etkakding in kong letkhiapak uhhi.\nCAN-SPAM Act tawh kituaklo Commercial Email te khahkhia loding\nMidang khatpeuh kineih, minsel tuamtuam zangin email khakkhia loding\nMidang khatpeuh phinna, kona, gensiatna dingin Gmail Account bawlloding\nMidangte email address tuamtuam kaihkhopna (data maning) dingin zangloding\nGroup, Mailing List tuamtuampan email ongkhak nawnken kici taleh khakteitei loding\nMikhatpeuh minsia, mindaisak nading leh kampau kilawmlo zangin email khakloding\nGmail Account tampi bawlin midang kiangah zuaksawn loding\nCAN-SPAM cihpen “Controlling the Assault of Non-Solicited Pornography And Marketing Act” pan amasa malkhatta aki tomlakna ahihi. 2003 kumin President George W. Bush in thukham khatin ana kipsak ahihi.\nEi Zomi sungah Yahoogroup leh Googlegroup tawh kibuai mahmahlai a, pawlkhat Group makaite’n email amuh peuhpeuh uh naguansak pahpah ahih manin mipi nawngkaisak mahmah uhhi. Ataktak in tuabangin a gamtate pen a gilonuam hileng a Group bawlkhiatna Google ahih keileh Yahoo te kiangah kikhia, ki Complain tothei hi. Tuni ciangciang Zomi te aki thudiklua hiam, aki theilo hizawhiam tuabangin akikhia omnai losam hileng kilawm hi.\nGroup mail sungah mikhatpeuh kona, gensiat nadingin Gmail azangte zong Google te tungah kikhiathei hi. Zomi Group sungte ah makai ihmuanpian pawlkhat bangin email id tuamtuamtawh midang khatpeuh onggensiatgawp uhciangin ih koilaihiamkhat na navelval theihi. Amau mimal khualnatawh genkhiatdinglah kilawmsamlo cihdan omthei ahih manin, Group sungah midangte akoko tezong kidopding ihdeihsak hi.\nNungdeuh in Irrawaddy News sungah agelhkhiat thuthak khatah Kawlgam sungah Gmail Account ihdeih, ihbawlnop leh sumpiakkul cihkhat ihza ngeiding hi. Tuabangin sumla in Gmail abawlsak tezong Google te’n theileh nakzakdah mahmahding uh a, Account uhzong suksiatsakpah khading uhhi.\nAdiakdiak in ka Gmail ki hongthei nawnkei, ka Google Account ongki Disabled sak, ongki Suspend sak cihtepen ataktak in ei azangte gitnatloh manzong nahi gige theihi. Na Gmail aki zattheihlohma anunung pen nazatlai-in bangcizat nahiam cih hoihtak naki ngaihsun kik in. Gmail thukhun aommah bangin amau deihloh in a gamtate pen Warning piathei uh a, ahihhang dik asak hetkei vualeh na Account pen dinkhawlsak (Suspend), ongphiatmaisak (Terminate) thei uhhi.\nHih atung ateng banah Gmail azang User te’n ihzuihding thukhun tampi omlai hi. Tua thukhunteng avekin Manglai tawh simtheihding inzong hih anuai a Gmail Program Policies link ah kiciantak in gelhdimdiam uhhi. http://www.google.com/mail\nA hunhun in a Policy uh kikhel, kibehlap theizel ahih manin, atung a link panin nasim zelzel un. Zomi te Gmail zatsiamding hanciamni. ZomiDaily


url: =Nusiatna, Kikona le Nungzui Muanhuai ~ Pau Sian Lian :: ZOMI DAILY\nposted on 21 August 2019 at 10:21 pm Lomkholna: Article, Pausianlian\nNusiatna, Kikona le Nungzui Muanhuai (Exit, Voice and Loyalty) ~ Pau Sian Lian\n1970 kum in mipil Hirschman in tangpi tangta-te’ kipawl kizopna, sumzuak sumlei na a kipan nuntak khuasak khop na-ah a kituak kinken thei thu gil khat hong gelh khia-in, “Exit, Voice and Loyalty” cih laibu min na phuahhi. Hirschman gelhkhiat laibu pen thu vaihawmna, makaihna tuamtuam ahi, gamvai, biakna vai a kipan sumbawlna te-ah kizang kawikawi thei, pilna tampi kilakna laibu hong suakhi. Laibu sung-ah Hirschman thusun pi pen in gamsung khat hi-a, pawlpi khat ahi zongin kipawlna khat peuhpeuh lamet zahin hong khauhpaih phat lohteh, deihzah in hong hat zuahzuah lohteh, kipawlna dangte tawh tehna in a hoihna (quality) lam hong kiat diaidiai teh pawlsung lut mite-in a sepkiktheih (respond) uh nam nih na om hamtang hi, cihi. Pawl mi-te in amau kihelna pawlpi tha a ngahnawn mahmah loh uhteh taisan, nusia, kizopna teng phiatna (exit) ahihkeh tha ngahlohna, lungkim lohna teng sungkhia, kipuahphat huai a sak kikhel kul a sak tenguh pulak, kikona neihna (voice), cihte geel lakpan khat zawzaw sem hamtang hi, cih nagelh hi.\nTaisanna, pusuahna, inn tuanna (exit) a omteh zong a hang tuamtuam kimu kawikawi theihi. Kipawlna pan taikhia cihteh tua kipawlna sia gawphi, cihzong hi masa pah lo theihi. Banghang hiam cihleh kipawlna a hoih zaw semsem dingin ngeina thak ah a kipuah laitak, tua khikhelna a thuak zolo te zong taikhia thei luahi. Lam gei-a kizuak a cidam huai lo an-te a nene khatin cidam na tawh kituak an limci te ne vat leh limsa lo-in duh khollo theilua, cihna ahihi. Ahi zongin hih kipawlna pan pusuak, taikhia hong kizop simsim lehlah kipawlna sung-ah siatna, lawhsapna, hong tonkhawm sak theilo kipuah phat huai thu pawlkhat om ngeingei ta-ei, cihna hipah lelhi.\nKipawlna makai te-in a pusuak te mawksak ding sangin, hunlap in kipawlna vaipuak zia, sepzia bawlzia le geelna te etphat huai mahmah pahhi. Tua ahih manin vanzuak khat in van a khotdet nop leh, makai khatin nungzui kithuap semsem ding a ut leh, kumpi khatin gam kitamkham lo-in ki-it kilemna a deih takpi leh ama’ thu bek thusa lo-in gammi, nungzui (customer) te’ dan le zia te a kipan khuahun kikheldan etdet kul tahi. Pusuahna (exit) cih leuleu pen zong teeltheih ding, belh theih ding, paina ding mun le kipawlna dang (alternative options) a om tehbek kisem thei ahih lam zong makai te-in theih gige kulhi.\nKipawlna sung pan kuamah pawl tailo, a pusuah mahmah keileh, ei makaihna a hoih man zong lah hithei, ahih keh, kipawlna dang om ngiatlohna hang zong na hithei veve-hi. Kipawlna dang a om hang ei mah tawh kibang lel, a hoihzaw tuandang om nailo phot ahih manin ki pusuak nailo zong na hithei lailai hi. Tua ahih manin eizuak van bek hong kilei den, eikiang hong kibawm, pawl lut mite kuamah a pusuah mahmah keileh tangpi sung-ah ei’ a bek a om tiuteu man (market monopoly) na hithei ahih man-in kihtat, patauh neilo-in mipi te’ lungsim ki thudon lo theihi. Ih zuak van quality hoih/hoihlo cih kha muanna om thei tuanlo hi. Belh dingdang neilo pawl sung mi-te in a thuak zawh mahmah loh te uh, a thukim zawh mahmah lo-te uh hong sungkhia zaw zeuhzeuh pah ding uhhi. Hih kikona (voice) pen mipi te suploh nading, kipawlna hoih semsem nading le khantoh semsem nading phawktheihna (awareness/quality detection) lampi khatbek hong suakta hi.\nKikona (voice) cih zenzen zong a kiko khia, pulak khia lamte’ ading ol masa hetlo hi. Hih thu, la pen genkhia mawk leng, hong ki gal bawl lua khatam?, hong ki telkhial luatam?, ka genkhiatna hangin kipuahphatna le khantohna in a piangzaw takpi mahtam ?, cihdan amau thuak kik theihding kician meelo (uncertain result) kawmkal-ah ki ip zo mahmah nawnlo-a paukhiatna ahihi. Tua bek thamloh, hih kipuah huai kasak-te genkhia leng ka tuahkhak thu ding (calculated risks ) teng ka thuak ngam mah dinghiam?, cihteng lungngaih dikdek khitteh kikona aw (voice) kisuah khiapan, kiza khapan ahih lam ih theih tel ding kulhi.\nTua ahih manin mihing te limlim lungsim puakzia-ah dangte’ huat, mi gilo pi-a hong kimuh ding ki-ut masa hetlo ahih manin, kikona (voice) zatding sangin teel dingdang a omleh taikhiatna (exit) kizang zaw pian hamtang hi, ci-in Hirschman in na gelhhi. Kikona aw ih zakleh hong ki taisan nai lo deuh hizaw phot ei, ci-in hun lapin zolding hun kinei lai cihna zong ahihi. Hihdan kidop ding le kiging ding tam neunau lak-ah kipawlna ah citak tak in a om teltal, a om tinten (loyalty) te’ manphatna hong thupi mahmah tahi. Tua mi citak, kipawlna ah om kip takin a om tinten te pen kipawlna-tawh lungsim le kha thukpi kizopna (attachment), a khauh mahmah man ahih manin kipawlna’ mungpi te na hipah hi.\nTua bang mi citak te zong patauh huailo, pusuak ngiatlo ding uhhi, cihtheih hituan peuhmah lo hi. Banghang hiam cihleh nungzui muanhuai (loyalist) cih-te pen pusuak lo ding te cihna hilo-in pusuah ma-in thu tampi a ngaihsun ngiungeu masa (rational), thu a khinkhai ngiat mite ahih manun a pusuah vet uhleh lah kipawlna nunget kik nawn ngiatlo, phawk inzong a neilo, a thu don sawm lo te hizaw kik theih uhhi.\nHih mi citak te pusuahna ah a nusiat kipawlnate’ supna uh lian diak pahhi. Tua hih manin kipawlna pan tai khia ompian, a phun kiaukiau hong omteh kisit phat kikkul ta ei cihna hi-in, kipawlna’ mungpi ahi nungzui muanhuai (loyalists) te khahsuah loh nading, kipuah kik tawm theih nading hunlap lai, kikhelna bawl nading hun hoih pen laitak ahih lam phawkhuai hi. Hih theory pen kumpi (government), sumbawlna (business) cih a kipan biakna kipawlna tuamtuam te-ah kizang thei kawikaiw theory khat ahihi. Pau Sian Lian\nPrevious: The City upon the Hill ~ Pau Sian Lian\nNext: Namdang zi leh pasal neihna ~ Pau Tun Thang\nDr. Do Suan Mung: Dahpihna pulakna\nUS, Maryland State te’n Friday ni akipan Stay Home Order lakhia tading


url: =THE BEST Exciting Things to Do in Makkah Province for Thrill-Seekers | Tripadvisor\nMakkah Province TourismMakkah Province HotelsMakkah Province Bed and BreakfastMakkah Province Vacation RentalsMakkah Province Vacation PackagesFlights to Makkah ProvinceMakkah Province RestaurantsThings to Do in Makkah ProvinceMakkah Province ShoppingMakkah Province Travel ForumMakkah Province PhotosMakkah Province MapMakkah Province Travel Guide\nMakkah Province Bed and Breakfast\nMakkah Province Shopping\nAll Makkah Province HotelsMakkah Province Hotel DealsBy Hotel TypeBy Hotel ClassBy Hotel BrandPopular AmenitiesPopular Makkah Province CategoriesNear LandmarksNear AirportsNear Colleges\nMakkah Province MotelsMakkah Province HostelsMakkah Province CampgroundsMakkah Province Spa ResortsMakkah Province Family HotelsRomantic Hotels in Makkah ProvinceMakkah Province Beach HotelsMakkah Province ResortsMakkah Province Business HotelsMakkah Province Luxury HotelsMakkah Province Green HotelsMakkah Province CasinosMakkah Province Ski-In / Ski-Out Hotels\n4-stars Hotels in Makkah Province5-stars Hotels in Makkah Province3-stars Hotels in Makkah Province\nPark Inns in Makkah ProvinceMovenpick Hotels in Makkah ProvinceAscott The Residence Hotels in Makkah ProvinceRadisson Blu Hotels in Makkah ProvinceAdagio Hotels in Makkah ProvinceLouvre Hotels in Makkah ProvinceLe Meridien Hotels in Makkah Provinceibis Hotels in Makkah ProvinceInterContinental (IHG) Hotels in Makkah ProvinceHilton Hotels in Makkah ProvinceAccor Hotels in Makkah ProvinceSheraton Hotels in Makkah ProvinceTulip Inns in Makkah ProvinceWyndham Hotels in Makkah ProvinceHyatt Hotels in Makkah Province\nMakkah Province Luxury LodgesMakkah Province Hot Tub Suite HotelsMakkah Province Beach Suite HotelsCheap Accommodations in Makkah ProvinceOceanfront Hotels in Makkah ProvinceAll Inclusive Hotels in Makkah ProvinceFamily Resorts in Makkah ProvinceMakkah Province Hotels with Hot TubsMakkah Province 5 Star ResortsMakkah Province Beach Spa Hotels\nHotels near Great Mosque of Mecca - Masjid al-HaramHotels near King Fahd's FountainHotels near Al-BaladHotels near Safa to MarwaHotels near Black StoneHotels near Jeddah CornicheHotels near KaabaHotels near Abraj Al-Bait TowersHotels near Fakieh AquariumHotels near Jeddah Flagpole\nHotels near King Khaled Intl Airport (RUH)Hotels near King Abdulaziz Intl Airport (JED)Hotels near Taif Airport (TIF)Motels near King Abdulaziz Intl Airport (JED)\nAll things to do in Makkah ProvinceCommonly Searched For in Makkah ProvincePopular Makkah Province Categories\nTours & Activities in Makkah ProvinceShopping in Makkah ProvinceSights & Landmarks in Makkah ProvinceOutdoor Activities in Makkah ProvinceFun & Games in Makkah ProvinceTransportation in Makkah ProvinceBoat Tours & Water Sports in Makkah ProvinceNature & Parks in Makkah ProvinceMuseums in Makkah ProvinceFood & Drink in Makkah ProvinceClasses & Workshops in Makkah ProvinceSpas & Wellness in Makkah ProvinceEvents in Makkah ProvinceZoos & Aquariums in Makkah ProvinceAmusement Parks in Makkah Province\nSightseeing Tours in Makkah ProvinceFactory Tours in Makkah ProvinceBus Tours in Makkah ProvinceWalking Tours in Makkah ProvinceWater Sports in Makkah ProvinceBoat Rentals in Makkah ProvinceDolphin & Whale Watching in Makkah ProvinceGondola Cruises in Makkah ProvinceSpeed Boats Tours in Makkah ProvinceKayaking & Canoeing in Makkah ProvinceParasailing & Paragliding in Makkah ProvinceRiver Rafting & Tubing in Makkah ProvinceScuba & Snorkelling in Makkah ProvinceShark Diving in Makkah ProvinceSubmarine Tours in Makkah Province\nArt Galleries in Makkah ProvinceDepartment Stores in Makkah ProvinceFlea & Street Markets in Makkah ProvinceShopping Malls in Makkah ProvinceSpeciality & Gift Shops in Makkah ProvinceFarmers Markets in Makkah ProvinceFashion Shows & Tours in Makkah ProvinceShopping Tours in Makkah Province\nAncient Ruins in Makkah ProvinceArchitectural Buildings in Makkah ProvinceCastles in Makkah ProvinceCemeteries in Makkah ProvinceReligious Sites in Makkah ProvinceFountains in Makkah ProvinceHistoric Sites in Makkah ProvinceHistoric Walking Areas in Makkah ProvinceMysterious Sites in Makkah ProvinceMissions in Makkah ProvinceNeighborhoods in Makkah ProvinceScenic Walking Areas in Makkah ProvinceFarms in Makkah ProvincePoints of Interest & Landmarks in Makkah ProvinceChurches & Cathedrals in Makkah Province\nBeaches in Makkah ProvinceGolf Courses in Makkah ProvinceHorseback Riding Tours in Makkah ProvinceSports Camps & Clinics in Makkah ProvinceWater Sports in Makkah ProvinceGear Rentals in Makkah ProvinceBoat Rentals in Makkah ProvinceDolphin & Whale Watching in Makkah ProvinceGondola Cruises in Makkah ProvinceSpeed Boats Tours in Makkah ProvinceKayaking & Canoeing in Makkah ProvinceParasailing & Paragliding in Makkah ProvinceRiver Rafting & Tubing in Makkah ProvinceScuba & Snorkelling in Makkah ProvinceShark Diving in Makkah Province\nPlaygrounds in Makkah ProvinceMovie Theaters in Makkah ProvinceComedy Clubs in Makkah ProvinceGame & Entertainment Centers in Makkah ProvinceBowling Alleys in Makkah ProvinceSports Complexes in Makkah ProvinceEscape Games in Makkah ProvinceScavenger Hunts in Makkah ProvinceOther Fun & Games in Makkah ProvinceMiniature Golf in Makkah ProvincePaint & Pottery Studios in Makkah Province\nTrams in Makkah ProvincePublic Transportation Systems in Makkah ProvinceTaxis & Shuttles in Makkah ProvinceBus Services in Makkah ProvinceRail Services in Makkah Province\nWater Sports in Makkah ProvinceBoat Rentals in Makkah ProvinceDolphin & Whale Watching in Makkah ProvinceGondola Cruises in Makkah ProvinceSpeed Boats Tours in Makkah ProvinceKayaking & Canoeing in Makkah ProvinceParasailing & Paragliding in Makkah ProvinceRiver Rafting & Tubing in Makkah ProvinceScuba & Snorkelling in Makkah ProvinceShark Diving in Makkah ProvinceSubmarine Tours in Makkah ProvinceSurfing & Windsurfing in Makkah ProvinceSwim with Dolphins in Makkah ProvinceWaterskiing & Jetskiing in Makkah ProvinceFishing Charters & Tours in Makkah Province\nPlaygrounds in Makkah ProvinceBeaches in Makkah ProvinceDeserts in Makkah ProvinceGeologic Formations in Makkah ProvinceMountains in Makkah ProvinceNational Parks in Makkah ProvinceBodies of Water in Makkah Province\nArt Galleries in Makkah ProvinceArt Museums in Makkah ProvinceHistory Museums in Makkah ProvinceNatural History Museums in Makkah ProvinceScience Museums in Makkah ProvinceObservatories & Planetariums in Makkah ProvinceSpeciality Museums in Makkah Province\nCoffee & Tea Tours in Makkah ProvinceCooking Classes in Makkah ProvinceFood Tours in Makkah ProvinceFarmers Markets in Makkah ProvinceDistillery Tours in Makkah Province\nSports Camps & Clinics in Makkah ProvinceLessons & Workshops in Makkah ProvinceCooking Classes in Makkah ProvincePaint & Pottery Studios in Makkah Province\nHealth Clubs in Makkah ProvinceArab Baths in Makkah ProvinceHammams & Turkish Baths in Makkah ProvinceThermal Spas in Makkah Province\nCultural Events in Makkah Province\nExciting Things to Do in Makkah Province\nTop Extreme Activities & Thrilling Things to Do in Makkah Province, Saudi Arabia\nExciting Things to Do in Makkah Province for Thrill Seekers\n1. Jabal al-Nour\n3. Desert Sea Divers


url: =A Haksa Theithei Nget Ding Hizaw :: ZOMI DAILY\nA Haksa Theithei Nget Ding Hizaw\nposted on 2 May 2021 at 6:53 pm Lomkholna: Biakna, News, Politics, Thangboi\n2004 kum in Lamka ah Pu Gin Pian Khup’ hong thugen ka mangngilh thei kei hi. Amah tua hunlai in ZRO ah aseplai ahi hi. “Beh te’n indepence army acih zawzen uh pen tuhun teh independence kingahzo nawn mawk ding a hiam” ci’n kadot ciang a hong dawnna pen hi ka mangngilh theih loh pen. Ama’ hong dawnna ah:\n“Kidek lai kulding aih ciang a tua tawh angaihsut kholh uh hi’n teh” (Polical bargain ding ngaihsut kholhna) ci hi. – Nikhat ni teh kiho ong kul veve ding aih ciang a tua ciang a bangzah ciang khiamzo ding cih ngaihsut kholh kul hi ci hi.\nTulaitak a kawlgam buaina zong alang leh alang pan akivatmai sawm tuak hiphot a, Khat in alang Khat avatmai zawh leh bel thukhat hi’n cin, akivatmai zo zawsang a om kei mawk leh kiho loh hong phamawh ding a, tuatak teh alang leh alang in akhiap tuak uh kul veve ding hi.\nHihte pen mihingte’ zia, nainganzi paizia ngeina ahi hi. Ih Thulu Ah Ciahkik Leng: “Ahaksa Theithei Nget Ding” ahi hi. Elijah in Elisha’ kiang ah, ““A haksa na khat nong ngen hi;….” (Kumpite Nihna 2:10) cingeu zen hi.\nElisha in bang ngen hiam? Pasian in Elijah ahingtang in van ah lato ding cih thei ahih man in anung zuih cihtak in zui hi. Atawpna teh Elijah in zong “Bang deih na hiam ?” ci hi. Tua ciang in Elisha in “Kong thuum hi, na kha tanh nih hong luahsak in,” cingeu hi.\nVaisah mahmah hi. “Nang zahnih in Pasian’ sathau nilhna lunggulh ing”, “Nang sang azahnih in Pasian in hong zang zawlai leh ut ing” cihna himawk hi. Elijah in zong:\n“A haksa na khat nong ngen hi; ahi zongin, nangma kiang panin kei hong kilak lai takin kei nong muh leh nang adingin tua hong piang ding hi; ahih hangin kei nong muh kei leh tua bangin hong piang lo ding hi,” ci hi.\nElisha in Elijah akilaktoh laitak mukha ahih man in anget ngah hiau hi. Bang cih leng ahaksa Theithei ngen in ngah thei ding ih hiam ?\nAtom in “Cihtakna” ahi hi akisampi pen. Elijah in Elisha kiang ah thum vei vilvel “Hongzui nawn Ken” Cici taleh Elisha in zui teeiteei hi.\nKamsang tampite in zong “Bang haina in na siapa’ Nung zuizui na hiam: amah lengto tading hi” Cici tale uh Elisha lungkia lo in zui teeiteei hi.\nAtawpna teh Pasian omkhong thei nawnlo in “Bang deih na hiam?” cihiau hi. Hallelujah! Elisha in zong “Na khatanh nih Hong luahsak in” cisuk pah leu lel hi. Tua tak teh laivuanpi (final exam) vuan khapah hi. Tua pen:\n“… nangma kiang panin kei hong kilak lai takin kei nong muh leh nang adingin tua hong piang ding hi; ahih hangin kei nong muh kei leh tua bangin hong piang lo ding hi” cih ahi hi.\nAtawp dong na cihtak leh na ngah ding hi cihna hi a, Pasian’ deihna a om leh nangah ding hi cihna zong ahi hi. Elisha in athunget ngah hiau hi.\nUte naute tuni in Pasian ih muanna bang ciang hiam cih ngaihsut phat huai kasa hi. Thu ih nget teh apiangthei ding a ih upte bek mah angen ih himai hiam kaci hi.\nNainganzi Vai ah bel apiangthei dingte bek mah Nget ding hi a, Pasian’ tungah thu ih nget ciang in ahaksa theithei, piang ding a a-uphuailo theithei nget ding hilo ahi hiam kaci hi. Cihtakna tawh bel akikop kul ve maw.\nPasian in Moses te Abraham te Elisha te ei sang in itzaw tuan in ka umkei hi. Amaute’ tungah apiaktheih thuphate ei’ tungah zong hong piathei mahmah in ka um hi. Atapa khatbek apiak dong a a-it lak ah ei zong kihel kha in ka um mahmah hi.\nA Haksa Theithei Nget Zawk Ding ahi hi. Abaih lua khawng, ei’ septheih gegu ding khawng va ngetnget pen Pasian neubawlna nam khat ahi hi.\nPasian in seplah bawllah nei hetlo hi. Atapa tawh hong leisa ih hih man in kisuanglo tak in nget phiauphiau ding ahi hi. Ih muanna Lian tektek leh amah lungdam tektek Lai ding hi. A Haksa Theithei Nget Ding Hizaw!!! Amen!!! Mung Laan Thang (Tawmvei, Yangon)\nPrevious: Khuaphawk in khuasuah theih nading\nNext: ZIUSA Genvailut teng leh Local Genvai tanute\nKawlgam Leiibaa kuan loh ding?\nKa lunggulh den khat tangtung ~ Tg. Samuel Nas\nZBCA – GS Rev. Pau Khan Khai cidamin USA hongtungkikta


url: =Distributor Keripik Maicih di Indramayu Order ke 08170136022 - I Love Snack\nDistributor Keripik Maicih di Indramayu Order ke 08170136022\nOctober 9, 2018 October 3, 2018 ilovesnackid 0 Comment Distributor Keripik Maicih, Distributor Resmi Keripik Maicih\nHai kamu yang suka nyemil. Udah tau belum Distributor Keripik Maicih di Indramayu. Yuk langsung tanya-tanya ke admin kita atau Order ke 08170136022\nDistributor Keripik Maicih di Setiabudi Pesan yuk ke 08170136022\nDistributor Keripik Maicih di Pasar Rebo Pesan yuk ke 08170136022\nDistributor Keripik Maicih di Rawasari Pesan yuk ke 08170136022\nDistributor Keripik Maicih di Cengkareng Barat Order ke 08170136022\n← Keripik Maicih Online di Ciamis Order ke 08170136022\nMi Lidi Osyin Review di Majalengka Order ke 08170136022 →


url: =UN General Secretary Kawlgam ah Zin ding - TUNGZANG NEWS\nUN General Secretary Kawlgam ah Zin ding\n(TZN) Kawlgam kikhelna tungtang ah Democracy tawh kalsuanzia kisai kician nai lo le thanemnate hanthawn ding le tawsawn dingin, President U Thein Sein i sapna tawh Mr. Ban Ki-Moon (UN General Secretary) in April 28,2012 ni-in Kawlgam a pai sawmna thu April 23,2012 (Monday) ni-in pulakkhia hi. Tutung Mr. Ban Ki-Moon i Kawlgam hong zinna ah sauvei tam sawm cih thu UN zumpi thuphungte in gen uh hi.\nAmerica ,European Union(EU) le adang gam pawlkhat te in Kawlgam a guhgawina (Sanctions) khaktanna le thubawlna (Action) a hepkhiatsakna le a khiapsaknate hangin Mr.Bang Ki-moon in pahtakna thute pulak bek tham loin,mai lamah Kawlgam a thakin akipuahphat /kilamkikna dingte ah lungkimhuai nailo le kalsuan zia limtak etphat mahmah lai ding kisam asakna thute gending ci hi.\nAbeisa kum tampi sung Kawlgam tungah sum bawl sumzuakna lam kizopnate guhgawina le khaktanna (Sanction) anei Europe gam sung a mihau le mipil kipawlna ahi European Union (EU)te in April 23,2012 ni-in, tua guhgawina (Sanctions) te khempeuh kum 1 sung khawlsak a, ahon kiksakna ding thu taangko khia ta uh hi. Mr.Ban Ki-moon hong pai hun tawh kizom in Kawlgam ah abeisa April 1,2012 ni akibawl lailutkitelna (By-Election) ah gualzo NLD Party pan Hluttaw Representatives teng April 23,2012 ni akinei kik Hluttaw khawmpi ah kiciamna (Commitment) a bawlna pan kammal pawlkhat pulakna hangin Hlutdaw makai lamte tawh thukinialna tungtawn in Hlutdaw Khawmpi ah NLD makaipi le tangmite kihelthei lo ahihna thunawngkai khat tawh kituak hi.\nTua thu tawh kisai-in President Thein Sein kumpi le NLD Party te kikal akitelsiamna le akilungkim kik theihna dingin Mr. Ban Ki-Moon (UN Secretary) in palai semin lemtuah kik thei ding a lametna thute zong gen hi. Mr. Ban Ki-Moon pen Kawlgam ah tutung a tawh anih vei hong zinna hi-in, Kawlgam kikhel lam a manawh khit akhat veihna hi-in, Kawlgam hongit le hong vei taktak ahih manin Kawlgam mite ading lungdam huai mahmah hi cih thu UN zumpi a thuneite in pulak khia uh hi.\nTZN: Source : BBC News


url: =Mual kawi Khua Thu - Laibu Saal\nHome > Zogam Khua tuamtuam te Thu > Mual kawi Khua Thu\nMual kawi Khua Thu\nMual Kawi Khua Koi Lai ah Om Hiam?\nLeitung galpi nih na ciangin Mangkang te in mawtaw lampi hong sial uh aa, Tedim pan Tonzang kantan in Tuitum khuasung kan tan sak in Nakzang pan in Meitei gun tungah sik lei dawh in kan tan sak uh aa Meitei gun pan in tai 8 na a om “Mual Kawi”\nkhuasung kantan sak in Tuikhiang tawn in Singgial taang ah, Kansau khua tungnungkan tan in Cikha pan in Behiang khua kan in tuapan Singngat khua tawh kizom in India gamsung tawh hong ki zom sak uh hi.\nHih Mual Kawi khua pen Melmawl vum leh Khuailum vum ki kal ah om aa,Nakzang leh Tuikhiang kikal ah om hi.Nakzang gunlei pan in tai 8 gamla in, Tuikhiang pan in tai 10 gamlat na ah om hi. Khuatawh ki nai pen lui min te pen, Luipi leh Mualkawi lui ki kalah om hi. Mualkawi lui pan in tai 2 gamla in, Luipi panin Falong 2 khawng gam la hi.Luipi tui ne uh hi.Tonzang khua pan Cikha lam tai 14 na ah om aa,Singgial pan Tonzang lam tai 14 na ah om hi.\nMeitei gun leh Kaphi lui (ngasa tam mahmah ngasate zong alim diak te) omna Kaphi lui ki tuah na pan tai khat, tai nih kigam latna mun Tedim leh Imphal ki zopna mawtaw lam dung ah teng uh hi.\nHih Mualkawi khua pen 1912 kum pawl in Pu Awn Khual,Thawmte beh te maikai in aki sat khua ahi hi.Tua khuasung aom beh min te in,\nBiakna lam pan in, 1963 kum maciang ciang biakna nam khat bek om a ABM ki ci hi. Aki thu tuak mahmah khua khat ahihi. 1963 kum ciangin SDA pawlpi hong om in tudong tua biakna 2 te kip suak lai uh hi.\nHih Mualkawi khua kima om khua te in, Tuipi,Pangzang,Keltal,Tui khiang, Khuabem, Singgial,Seitual,Gampum, Buangmual,Naakzang,khua te ahihi.\nHih mualkawi khua a teng te: Sing tang kho mi hi uh aa, vaimim an pen amau anpi ahihi.Tu hun ciangin Meitei gun zang teng leh kaphi lui pang teng ah zang lei gol pipi om aa tuate lawitawh kho sak in buh cing uh aa, buh pen anpi in nei ta uh hi.\nMual kawi gam pen Tuitum, Tuipi, Khuabem,Gampum,leh Buangmual te tawh ki gamgi uh hi.\nKum sim pawi te in:\n1. Lungdam Bawl Christmas\n2. Khua do\n3. Lawm Anneek\nChristian khua khat ahih man in, japan gal khit nung sang in, zu nung, gal ai, sa ai, atong khat beek om ngei nawnlo khua khat ahihi. Japan gal khit in, Hausapa Pu Awnkhual leh Pu Awnlian hong sih ciangin langah ki koih in ki lam hi, Tua lo midang kuamah aki lam aom lam ka thei kei hi.\nMual kawi khua pen inn 30 apha theilo khua ci in ka ciam teh hi, ahang in, 30 val ding ciangin khua panin ki lal khia den ham tang hi. A hi zongin Topa in hong huh in tu in inn 30 sangin atam zaw ki teng ta hi.\nMualkawi khua tawh min kibang mun dang ah tampi aom khadinghi, ahih hangin hih kong gen Mualkawi khuapen ka kisak theih pih khua khat hi aa, Ka angtan pih mahmah khua khat ahihi. Ka lam kiatna khua hi aa,Pasian thupha sang khua khat hi ci in ka ciam teh hi.\nTu in Mualkawi ta te mun tuamtuam ah Topa in hong theh thang ta aa, kawlgam, India gam, Malaysia, Thailand,Belgium,Europe; USA cih bangin khua hong sat sak ta hi.Topa hong huh na tawh mun tuamtuam ah khua ih sat zongin, ih pian na khua, ih nu ih pa pian na khua mah, ih pu ih pa te pian na khua mah ih zun ih puah toh ding ei khang no te khut ah Topan hong ap hi ci in kong thei sak nuam hi.A zun apuah te khem peuh tungah Topa Pasian in thupha nam kim hong buak suk ta hen, A men!\nSource ; Copyright © 2013. All Rights Reserved. www.mualkawi.com\nItem Reviewed: Mual kawi Khua Thu Description: Rating: 5 Reviewed By: Cinpu Zomi


url: =Pamaih luazen sicia maw naunau San Hoih (kum 1 leh kha 10) :: ZOMI DAILY\nposted on 17 August 2016 at 10:19 am Lomkholna: Dahpihna, News, Sawltak, Zomi\nSan Hoih aw… hong it ung.. Hong ngai ung :: Ka neutung a ki pan tuni dong ka lawm it lah ahi, ka pu lah ahi Pu Go Suan Muang leh Nu Geel Cing te tanu neu pen Lia Siang San Hoih kumkhat leh khasawm in aom na uh apt ah midang khat mawtaw parking ah nung kin in gawikha aa, a Nu tawh aki len hi-in a Nu mawtaw nung pei ki kal ah om in ata nu Lia Siang San Hoih pen anung pei-in gawi kha in hong nusia hi….cihthu ka na sep annek khawl laitak Viber ah ka sim khakteh anne thei nawnlo in ka makaite tung vuah phalna ngen in ka ciah vingveng hi.\nPrevious: Malaysia gamsung migilo te’n Grenade Bomb 8 bang neiding ki ummawh ~ ZD\nNext: Vondeih Kep Ding – 45 (Pau Khan Kap)\nThawnTuang Guite says\n18 August 2016 at 1:30 am\nNaunau Sian Hoih sihdan\nA pa te na sep akuan kal in a nu leh naunau Sian Hoih tawh a u Lia San Zuun tawh puansawp akeu la dingin Apt zum nuai ah pai uhhi. A paina lampi uh pen innkiim ah mihing lampaina dingin aki bawl taih tungah anu tawh khut ki lenin a pai ahihi. Midang khat in tua ngei ah back lamin mawtaw parking sa in akoih hi aa, tuapa khualak vaknuam in apai khiat ding hi aa, a mailam paina dingah koih khalo in a nung lam ah koih kha citciat hi. A nu Geel Cing zong Mawtaw nuai ah om in a khuk leh atong liam hi. Zato bel lum kei. Naunau bel a pei in alu sukha hi. A pumpi dang bangmah cilo hi.


url: =LESSON 6 Feb 1-7 HAIGAMTATNA PAN KISIATNA ~ MUC\nLESSON 6 Feb 1-7 HAIGAMTATNA PAN KISIATNA\nAdmin 11:39:00 PM Articles, Sabbath School Lesson\nLESSON 6 Feb 1-7\nHAIGAMTATNA PAN KISIATNA\nTu Kaal Sung Sim Ding: Dan. 5; Mang. 17: 4-6; 14: 8; Late 96: 5; Kol. 1: 15- 17; Rom. 1: 16 – 32; Thuhilhsia 8:11.\nKAMNGAH: “Amah in hun le khuahunte kheel a, kumpite koihin lah a lakhia hi. Amah in mite tungah pilna leh theihna a pia hi.” Daniel 2: 21.\nPasian Kammal in mihing kiliatsakna lamdang takin a bei-na thu Daniel 5 sungah kipulaak hi. Nebuchadnezar in Pasian a theihtel nadingin hun sawtpi kisam hi. A tupa Belshazzar in tua bang hi lo hi. Belshazzar in biakbuk sung a nate siantho-na susia hi. Tua bangin a gamtat in Pasian mahmah a langdo-ahi hi. Tua hi-in Belshazzar in, Daniel 8 sung a ‘ki-neu’ in bangin mawhna hai dimletsak hi; Pasian biakbuk bulpi langpan hi. Pasian in Belshazzar vangliatna a lakkhiatna tawh hun nunung ciangin Amah a langpang mite tungah a bawlzia ding a hong hilhkholhna ahi hi. Daniel 5 sung thute in BC 539 a piang hi-in, Babylonte in Medo- Persia mite mai-ah gallel uh hi. Hih in Daniel 2 sung a genkholhna a om bangin Babylon limcing kham tawh kibawl milim lutang hun bei-in Medo Persia limcing ngun, kipat hun ahi hi. Pasian in leitung kumpite tungah ukna nei ahihna kilang hi.\nSunday Febuary 2\nDan. 5: 1-4; 1: 1, 2 sim in. Belshazzar in tua zahin siatna bang bawl hiam? Koi bangin a pawibawl in ama nunzia pulaak hiam? Ama gamtatzia leh Mang. 17: 4-6 sung enkhawm in. A kibang thu na mu hiam?\nKumpipa in Jerusalem biakbuk sunga vante zu dawn nadingin kizang dingin thupia hi. Hih vante in Nebuchadnezzar in Jerusalem panin lakhia-in, ama pasian biakna inn sungah koihin a zat uh vante hi. Nebuchadnezzar in Pasian adingin kizang nate zahtakna tawmno khat bel nei hi. Ahi zongin Belshazzar in ahihleh Pasian adingin kizang vante zudawn nadingin siatna-ah zang ngam hi.\nPasian adingin kizang hai-te tawh zudawnin, Belshazzar in kham le ngun pasiante, sumngo leh sik pasian, sing leh suang pasiante minphatna-in zang hi (Dan. 5:4). Hih thu-ah a kizang van nam guk om hi. Babylon mite in malgawm phazah sim nadingin, tuhun a kizang nambat 10 siksan lo-in, nambat 60 siksan uh hi (sexagesimal system). Van kizang (Dan. 5:4) vekpi malpha zah ‘guk’ in Babylon biakna in a kicing biakna leh a pasiante limcing hi. Hihte in Nebuchadnezzar mangmat milimpi, tungman hi lo-in a lu pan a khe dongin kham leh na tuamtuam tawh kibawl tua milimpi pulaak kik hi. A mangmat sung a bangin a tawpna-ah a kikhukkhia suangtum, hun nunung a Babylon, a limciin leitung kumpite tungah Pasian in a thukhenna hong hilh hi (Dan. 2:44, 45).\nMangmuhna Bu sungah genkholhna om bangin, Belshazzar pawi bawl in hun nunung a Babylon omzia ding limcingkhol hi. Belshazzar bangin hun nunung a numei Babylon in a khutah kham tawh kibawl hai tawi-in, minam khempeuh zukhamsak hi. A khiatna in tuhun Babylon in a man lo upna leh thuzuihna, biakpiakna man lo tawh leitung mite siatna sung makaih a, (Mang. 17: 4-6), a sawt lo-in tua Babylon in siatna thukhen thuak ding hi. Tua thukhenna ni hong tung takpi ding hi.\nKoi bangin kim le paam, mihing tatzia ngei-nate in Pasian kammal zahtak lo, simmawh hiam? Bangci bangin tua bang siatna sungah kihel lo dingin kidawm ding i hiam? Na lawmte tawh kikum in.\nMONDAY FEBUARY 3\nKUAMA THEIHLOH LENGLA\nDan. 5: 5-8 sim in. Bang thu piang hiam? Bang hangin kumpipa in tua bangin cimawh hiam? Bangci bangin Daniel 2 tawh kibang thu kimu thei hiam? Bang hangin tua in thupi hiam? Late 96:5; Kol. 1: 15- 17.\nNebuchadnezzar in a cihmawh ciangin a mipilte a kaihkhop bangin (Dan. 2:2; 4:7) tu-in zong Belshazzar in a mipilte, Chaldeans, thuthuk tuamtuam a theite tungah kawm tunga kigelh lai a khiatna gen dingin thupia hi. Babylon mipilte in zong a hanciam theih zah uh sit lo-in a khiatna a genthei a omleh pahtawi-na lianpi a piak ding a kamciamte in (1) kumpite silh a puangsan kumpi puan; nidangin kumpite in silh uh hi (Esther 8:15) (2). Mipi limciinna kham ngawng-awh (Pian. 41: 42). (3). Babylonah a lian pen thumna-ah kikoih ding hi. Hih kamciam thumna in nidang Babylon ki-ukzia hong hilh hi. Bang hang hiam cihleh tua hunin Belshazzar in gam uk lianpen nihna hi-in, a pa Nabonidus tawh gam uk mangpi semkhawm uh hi. Tua hi-in, Belshazzar in a pa leh ama khitah a lian pen thumna ding kamciam pia hi. Tua bangin kumpipa in kamciam a piak hangin a theihnop thu a pulaak thei mipil khat beek om lo hi.\nA sia penpen in kumpipa in a theihnop thu a pulaak theite kiangah pai lo-in, a zonna mun khial hi. Tua kawm tungah kigelh a khiatna gen thei Babylon mipil kuamah om lo hi. Amau pau zat Aramaic tawh kigelh hi napi, tua kigelh lai a khiatna thei zo mahmah lo uh hi. Hih in Topa in Isaiah a piak thu hong phawksak hi: “Tua ahih ciangin en un, hih mite tungah a tumdang le a lamdang ahi a lamdang nate ka bawlkik ding hi. Amau’ mipilte’ pilna kisia ding a, amau’ thu mutheite’ thu muhtel theihna kiseel ding hi” (Isa. 29: 14). Hih thu a pulaak khitteh Paul in hih bangin ci hi: “Tua ahih manin tuhuna mipilte, miteite, le thusel a siamte, bangin kimang ahi hiam? Hih leitung pilna pen haina a suahsak khitna kilang khinzo hi. Pasian in ama pilna hong zang a, mihingte in amau’pilna tawh pasian a theih zawh loh nadingun a bawl hi. Tua ahih manin mite in, “ A haihuai thu,” ci-in a ngaihsut uh i thuhilhna a umte, Pasian in hotkhiatna a piazaw hi” (1Kor. 1: 20, 21). Thuman in thupi mahmah ahih manin mihing in thei kha lo-in a om loh nadingin Pasian in thuman hong kilang khia-sak hi.\nLeitung pahtawi-nate in a sawt lo-in beimang ding a, tua pahtawi-nate in bangmah man nei lo hi. Leitung tawh kipawl thu le la, na khempeuh in beimang ding ahih manin, bang hangin i sepna khempeuh in tawntung thute mitsuan ding thupi hiam?\nTuesday Febuary 4\nKUMPINU HONG LUT\nDan. 5: 9-12 sim in. Kumpipa in thei khin ding a kilawm Daniel’ thu kumpinu in bang pulaak hiam? Kumpipa in Daniel a mangngilh in kumpipa nunzia bang kilangh hiam? ____________________________________________________________________ _____________________________________________________________________\nPawi bawlna innpi sung a om mite in patau lungmang khin uh hi. Bang hang hiam cihleh a lamdang khut in kawm tungah laigelh hi. Tua bang laitakin kumpinu hong lutin a cimawh kumpipa tungah, Nebuchadnezzar hunlai-in mangmat leh a khiatna a pulaak khia thei Daniel thu va pulaak hi. Belshazzar in ama mai-a kumpite thu ngaihsun hileh hamsatna a tuah ciangin huhna a ngah nading mun thei pah ding hi. Kumpinu hong lutin kumpipa tungah Daniel thu a va pulaak in kumpipa in cimawh taktak hi, cih kilang hi.\nKawm tungah kigelh laimal a sim thei ding leh a khiatna pulaak thei ding a gam sungah mi khat bek om hi, ci-in kumpinu kampau in Belshazzar a thuhilhna hong suak hi. Kumpinu in Belshazzar tungah Daniel nunzia pulaak hi. Kamsang Daniel in Siangtho Pasian’Kha Siangtho nei ahih manin, khuavak, theihtelna, vantung pilna, lungsim hoih, thu theihna tawh kidim hi. Amah in pilna tawh kidimin mang khiatna, thu haksa-te leh thuthukte hilhcian theihna nei hi. Daniel in Nebuchadnezzar mipilte, khutlam theite, aisaan siamte, Chaldean tungah makai hi (Dan. 5: 11, 12).\nHih munah bang hangin Belshazzar in Daniel phawk lo hi ding hiam, ci-in ngaihsut huai hi. Hih thu Lai Siangtho in hong hilh lo hi. Ahizongin Belshazzar in kumpi a sep zawh kum thum khit ciangin (Dan. 8: 1, 27), Daniel in kumpipa nasem nawn lo kha ding hi. Bang hang hiam cihleh Daniel teekta hi kha ding hi. Tua hunin Daniel in kum 80 val khin ding hi. Kumpipa in uham khat sangin khangno khat gam makai dingin deih zaw hi ding hi. Kumpipa in Daniel a phawk nawn lohna a hang in, kumpipa in Daniel Pasian biakpih nuam lo hi kha ding hi. Bang bang hi taleh kumpipa in Daniel mangngilh pah cih pen lamdang hi.\nRom. 1: 16- 32 sim in. Bangci bangin a beisa hun bek lo-in tu-in zong thuman zungpi pulaak hiam?\nWednesday Febuary 5\nKITAWIKHAI-IN LEEK ZO LO\nDan. 5: 13- 28 sim in. Daniel in bang thu hangin kumpipa in a sawt lo-in sih ding hi, ci-in gen hi ding hiam?\nKumpipa in cimawh lua mahmah khin ahih manin a tawpna-ah Daniel thudong dingin ngaihsun hi. Ahi zongin thu bangin thu va dot ding pen a lungtung zo taktak lo hi. Hih in Belshazzar in Daniel tungah a lungsim puakzia sangin Daniel biak Pasian tungah a lungsim puak a pulaak hi zaw hi. Belshazzar in kawm tung a kigelh laimal leh a khiatna a gen theite letsong tampi pia dingin a khap hangin Daniel in tua letsongte nial hi. Tua bang hamphatnate a nial in Daniel nunzia manpha ahihlam kilang hi. Daniel in kumpipa letsongte in man nei lo ahihna thei hi.Daniel in Belshazzar khialhna thu thum pulaak hi: (1)Belshazzar in Nebuchadnezzar thuak khak thute kitheihmawh bawl hi. Tua hi keileh Nebuchadnezar bangin kisikin kiniamkhiat ding hi. (2). Belshazzar in biakbuk a kizang hai-te tawh zudawnin, a pasian minphatna-in zang hi. Daniel in milim pasian in nate nam guk tawh kibawl ahihna pulaak khin hi. (3). Belshazzar in, nuntakna leh a hihna khempeuh a uk Pasian min a thansak ding kin lo hi (Dan. 5: 23). Kumpipa khialhnate a pulaak khitteh Daniel in kawm tung a kigelh laimal a khiatna gen pan hi. Tua laimal in Aramaic pau, tatna (verb) kammal thum kihel hi. A deihna bulpi taktak kumpipa leh a mipilte in a theih loh nading uh om lo hi. A khiatnate in MENE – kisim; TEKEL – kitawikhai, PERES – kikhenkham cihna hi.\nMedo-Persia galkapte in Babylon khuapi kongkhak dong tung khin uh a, kumpipa thudot mipilte in kawm tung a kigelh tua laimal ngaihsun thei ding uh hi. Ahi zong amaute in kumpipa tungah thu hoih lo bang mah pulaak ngam lo uh hi. Daniel bek in Belshazzar tungah tua lai kigelh a khiatna pulaak hi. MENE, Pasian in na kumpi gam hong simsak khin a, zo khin hi.TEKEL, hong kitawikhai hi ahi zongin na leek zo kei hi. PERES, na gam kikhenkham a, Medes leh Persia mite khut sungah na tung khin hi (Dan. 5: 27, 28), ci-in hangtakin gen hi. Hih thu in nuam huai thu, lungdamhuai thu hi lo hi.\nKumpipa tungah thakhatin thukhenna hong tung hi. Pasian thukhenna-ah koi bangin Pasian muang ding i hiam? Thuhilhsia 3: 17; 8:11; Matt. 12: 36; Rom. 14:12.\nDan. 5: 29 – 31; Mang. 14; 8; 16:19; 18:2 sim in. Belshazar kisiatna in hun nunung Babylon kisiat ding bang hong hilhkhol hiam?\nBelshazzar in khial hi taleh a gen bangin a sem mi hi. A zak thu in thu hoih lo hi napi, Daniel gen thute tawh a lungkimin letsong tampi pia hi. Daniel pulaak thute nial lo-in kumpipa in Daniel biak Pasian vangliatna phawk thei hi. Kumpipa tungah a pulaakma-in kumpipa khap letsongte nial a, ahi zongin kumpipa theihnop thu a gen khit ciangin, tua letsongte sang hi. Bang bang hiam cihleh tua letsongte a lak hangin a gen thute khel kik thei nawn lo hi. Tham lo-in tua letsongte in man nei lo hi. Bang hang hiam cihleh a sawt lo-in Babylon vangliatna a bei ding hi ta hi. Tua hi-a, thusiamna siksanin Daniel in kumpipa piak letsong sang hi. Babylon gam uk a lian pen thumna ahih zong nai tawmvei sung petmah hi ding hi, cih mu khol hi.\nDaniel genkholh bangin Babylon kisia takpi hi. Kumpipa in a gam makaite tawh zudawnin nuamsa-in a om laitakun, tha khatin galte in khuapi umcih uh a, kido man lo-in khuapi kisia hi. Tangthu-kan Herodotus in a genin-ah Persia-te in Euphrate Gunpi khaktanin mun dangh heikhia uh a, khuapi sung luh zo uh hi,ci hi. Tua zan mahin Belshazzar in thahna thuak hi. A pa, kumpi Nabonidus in khuapi nusia-in gam uk kumpi thak tungah amah mah va ki-ap hi. A minthang mahmah leitung kumpi, kham lutang Babylon limcing, in beimang hi.\n“Belshazzar in a nungta Pasian deihna bangin gamta-in, Amah theih theihna nei dingin hun hoih tampi kipia hi. A pu Nebuchadnezzar in mi lakah om thei lo-in gam sungah a nuntakna zong phawk hi. A vanglian Pasian in a kiliansak, a vangliatna kiphatsakpih kumpipa minthanna lakkhiatsak hi. A kumpi inn pan paikhia-in ganhingte lakah a nungta kumpipa thuaknate zong za-in thei hi. Ahi zongin Belshazzar in silesa gualnopna tawh kidimin, ama deihna a zuihna hangin a mangngilh ngei loh ding thukhen thuhilhna thuak hi. Nebuchadnezzar kiliatsak bangin Belshazzar zong kiliansak a, gimna thukhen tawh kipelh lo hi. A kisik nading hehpihna tawh hun hoih a kipia-te a mawkna-in beisak hi. Thuman a thei ding dinmunah kikoih hi napi-in tua hun hoihte kin lo-in mawk beisak hi.” Ellen G. White, Bible Echo, 2 April, 1898.\nThuman theihtelna na neih nadingin hun hoih nei hi lo na hiam? Hih in bang hong hilh hiam? Theih ding thuman om khempeuh thei khin zo ing, ci-in i pulaak hun a om ding hiam?\nNgaihsutbeh Ding: Nidang kumpite in pawi lianpipi a bawl uh ngei-na khat hi. Kumpite in a hauhna uh, a vangliatna uh, galte a kihtak lohzia cihte pulaak dingin tua bangin gualnopna pawi-te bawl zelzel uh hi. Tua bang pawite thu khempeuh i thei kei zongin, tua bangin Babylon kumpipa in pawi a bawl laitak hun sungin Medo-Persia galkapte in do uh hi. Mihing hihna tawh Babylon in a kihtak ding kuamah om lo hi.A kulh muanhuai mahmah hi. Kum tampi sung a khamkhop ding uh nek ding, dawn ding khol uh hi. Bang hang hiam cihleh Euphrates Gunpi in Babylon khuapi sung kantanin a luangkhia gunpi khat hi. Tua bangin a gal muanna tawh kidim ahih manin zukhamin, pawi bawl hun sungin galte in khuapi umcih uh phawk kha lo uh hi. Pawi bawlin lungdamna panin thaangtatna tawh kidim uh hi.\nTopa vangliatna leh mihing kiliatsakna enkak hi lehang mihing in bangmah manlo ahihna kimu hi. Pasian in Daniel tungtawnin kumpipa in thuman thutak theihtheih nading hun hoih tampi pia a, “ Na nuntakna leh na hihna khempeuh a hong uk Pasian na zahtak thei kei hi,” ci-in pulaak hi (Dan. 5: 23).\n“A beisa thupiangte khempeuh in tuni-in thu hong hilh hi. Pasian in gam khat leh mimal khat ciat adingin masuan khat ciat hong guan hi. Tu-in mi khempeuh in a khial thei lo Topa in a hong tawikhai hi. Mi khat ciat in i zuih ding lampi deihtel theihna hong kipia hi. Pasian in na khempeuh tungah ukna nei-in Ama deihna bangin na khempeuh in tangtung ding hi.” Ellen G. White, Prophets and Kings, 536.\n1. Sunday ni-a dotna, kimlepaam, ngei-na cihte in Pasian thuman a kinlohna uh na lawmte tawh kikum in. Koi bangin, bang lampi tawh thuman kinlohna zo ding i hiam?\n2. Hotkhiatna thu in thuman i theihna hi lo-in, koi bangin i theih thuman nuntakpih ahih zawkna in bang hong hilh hiam? Dan. 5:22.\n3. Dan. 5: 23 sim in. A thupi thuman bulpi bang hong hilh hiam? Pasian langpanna, Pasian in Piangsak Pa hi bek lo-in, hong KEMPA, nuntakna hong PIAPA hi lo hiam?\n4. Kawm tungah kigelh laimal a sim theih loh hangin, Belshazzar in patau mahmah hi (Dan. 5:6). Kumpipa thuak thu in, mihing in mawhna, siatna tawh nungta ihihna hong hilh hi lo hiam?


url: =(Commercial: Ford Taurus; Cialis; Allstate; Coricidin; Beano; Channel 4 News; Beano.) | Vanderbilt Television News Archive\n(Commercial: Ford Taurus; Cialis; Allstate; Coricidin; Beano; Channel 4 News; Beano.) #961332


url: =Guallehna tampi tawh akilamkhia a manpha gualzawhna :: ZOMI DAILY\nposted on 2 February 2015 at 1:54 pm Lomkholna: Article, Khanno\nTunung deuh in thuthang khat in leitung a ‘nektheih (Fast Food) company minthang khat ahi KFC in Kawlgam ah sai hong ta ding cih thu i sim kha ciat dingin i lamen hi. Tua hi aa, KFC nungthu theihding le pilna lak ding ahkl lungsim thalak theih ding lunggulhna tawh kong at khia hi.\nLai-at Nk Khanno\nPrevious: Minam Mawhpuak or Mimal Mawhpuak\nNext: ZDF te Chiang Mai ah GMC, UNFC, TJEDF, Nippon tetawh khut ki lenkhawm


url: =Bang dan laws pen a hoih pen tam? - Zomi Community Network - Your Network\nBang dan laws pen a hoih pen tam?\nPosted by mannuam on October 9, 2010 at 9:08pm in General Forum\nlawyer lak ah bang laws pen inn kuan sung leh mi tawh ki zop na ah (zo mi te khan to na ding )in bang pen a hoih tam?\nPermalink Reply by Zomi Community Network on October 9, 2010 at 11:25pm\nNa cih ciang law school a kah ding hi leng a course lak ding maw ahih kei leh, lawyer a cial ding hi leng kua cial ding cih dan maw?\nPermalink Reply by mannuam on October 10, 2010 at 8:57am\nsorry peuh mah ei laws school kah ding hi leng bang course lak ding bang a hoih pen tam a ci hing ei thanks.\nPermalink Reply by Taang Sianpu on October 10, 2010 at 9:33am\nTort Law bang bel kheltat ici diam, lunglut huai mahmah sa ingh. Tam theih keng in ahih hang Law lam sia a sem ka lawmte khat i genna ah hih Tort Law pen Zomi-te a ding in kituak leh, ki zang thei mahmah ding bek thamlo in, i kisap mahmah khat hi ci in mu ingh.\n"A tort (originally from the Old French, meaning "wrong", from medieval Latin tortum, also meaning "wrong", past participle of torquere "to twist") is a wrong that involves a breach of a civil duty owed to someone else. It is differentiated from criminal wrongdoing which involves a breach of a duty owed to society, and also does not include breach of contract." Malaysia ah bang ki nak zat mahmah hi.\nHih major ding ahih hang minor subject dang zong bel law dangte lak kul ding hi iin, hoih tuak hi. Criminal law pipi gemgam i lak nop kei leh hih pen hoih leh kilawm sa ingh. A dang zong bang teng i theih om a, a hoihna kihawm san lei ni ei leh. Lungdam.


url: =hi my lovers! lets amke moan like crazy/ have huge squirt! lovense lush : device that vibrates longer at your tips and gives me pleasures #lovense #ebony #thin #sexy #anal #double #penetration #cum #squirt


url: =Thuthak tomkimcing May 4, 2014\nA.Lagatyang Galtai buuk pan galtai mi 14 Galkap ten man\nKachin gam Maanshi Myonee Lagatyang galtai buuk ah Kawlgal kap te 3 May in tha khat in lut uh a, IDP Lagatyang galtai buuk ah om sayin sung kihel lo Kachin mi pasal 14 man khia uh hi. Lagatyangcamp ah galkap te in mi sit hun in galtai 380 om ci hi.\nB.Kawlgal kap leh KIA May 13 in Mittina ah kimuh na nei ding\nApril ni 10 pan kipan KIA leh Kawlgal kap kido kikap kik na tawh ipawl in galkap vai tawh kipawl kiho liimna May 13 ni Myittina ah KIA leh U Aung min te pawl kimuhna nei ding uh cih kiza hi. Tua mun ah UN palai Vijay Nambiar , China pan Mr Wang Fing Fan, UNFC leh NCCT te zong kihel ding cih Gen Gun Maw in gen khia hi.\nC. Afghanistan ah Leimiim ciim in mi 2100 si\nAfghanistan gam ah leimiim ciim in mi 2100 in sih lawh uh hi. Tu laitak in mi 4000 val in inn neilo uh hi. Si luang la khia ding dongtuak huhna panpih na nei hi. Nasem te zong Miimciim kik ding laupipi sem uh cihi.


url: =Ngeina leh Christian Upna (8) ~ Rev. Fr. Damian Dal :: ZOMI DAILY\nposted on 30 July 2015 at 12:16 pm Lomkholna: Article, Biakna, DamianDal\nNgeina in mihing te nuntakna apicin theihna ding in akisam pha mahmah leh, mihing te ii picinna ii gah ahihi. “Mihing te in ngeina hoihte anuntakpih na hangin mihingpicing taktak te suak thei pan uhhi. Tua ngeina hoihte i cih in, mihingte ading hoihna, manphatna leh mihing te thupi’t na te aki langsak nuntakna te ahihi” (cf. Gaudium et spes, 53). Ngeina cih thu in mihingte thu ahihi. Mihing in ngeina cih thu in hongpokhiat na bulpi leh phungpi ahihi. Hihthu hangin, ngeina in mihingkhat, minam khat ii nuntakna khempeuh tawh kisai den hi aci ihihi. Mihing in amah leh amah ahoihzaw leh asangzaw, asiangtho zaw leh apicingzaw nuntakna lamah kipattah tawntung a, tua pen ngeina aci ihihi.\nAhi zongin mihing in tangkia (khatkia) a nungta thei lo in, khatkia thutawh mihing kipiang ahi kei hi. Pasian in, mihing abawl ding in, “Eite kisun in mihing bawlni,” ci hi ci in Laisiangtho sungah nakigelh hi (Piancil 1: 26): Let us make man in our image and likeness. Hihthu in banghong theisak hiam i cih ciangin, mihing in khatkia thu tawh pianglo in, khatkia a nungta ding (no man is iland) a Pasian in hongbawl hilo hi cih thu ahihi.\nMihing khat in midangte tungpan ngahna leh piakna (giving and receiving) bektawh anungta ahihi. Mihing khat in ama nuntakna mahmah zong, anu apa tungtawn in Pasian piak nuntakna angah ahihi. Pasian in huihlak pan in, akamtawh mihing nabawl lo in, nu leh pa tungtawn in mihing hong piangsak hi. Hihthu hangin, mihingin midangtawh akipawl, anungta khawm dingin hongkibawl ahihi (man is social being). Pasian piak ama nuntakna mitungpan (nu le pa) tungpan ngah in, Pasian piak ama sunga om nuntakna amah in mite tung pia sawn hi (ta/tanu te neihna).\nMihing in ama nuntakna mahmah ama thu a aneih tawm hi lo in, angah nuntakna ahih manin, tua nuntakna pen aituam ngaihsut in, “Keithu” cihtawh nuntakpih thei ngeilo hi. Mihing in anuntakna angahbek hi lo in, ama nuntakna ding akisam thu le la tuamtuam te zong mite tungmah pan angah sawnsawn ahihi. Hihthu hangin, mihing nuntakna in kizopna nuntakna ahihi. Midangte tawh kizopna bek ah, mihing manphatna leh thupi’t na om a, tua kizopna bek tawh mihing nuntakna picing thei hi. Kizopna neilo, kizopna deihlo mihing in, apumpi nungta napi, alungsim leh angaihsutna asi mi ahi ta hi.\nHihthu te i ngaihsut ciangin, minam khat ii ngeina ih cih in tua minam te nuntakna kizopna thugui leh zungpi ahihi. Minam khat in, amau te manphatna, amau te hoihna, amau te picinna, amau te siangtho na, amau te upna, amau te muhna, amau te theihna te khempeuh gawmkhawm in, gui khat zialkhawm, nakkhat luangsak khawmin, lawngkhat a alengsak khopna uhpen tua minam te ngeina kici ahihi. Minam khat le khat deihki bangle, hoihsak kibanglo, muhdan kibanglo, theihdan kibanglo, nek le dawnzia kibanglo ahih man in, minam tampi a om mahbangin, ngeina tampi hongpiangkhia ahihi.\nNgeina i cih in, mihingte asel, mihingte atuambawl, mitawh akikhensak, mitawh aki tawngsak, mitawh aki keelkisak thu hi lo in, leitungah Pasian bawlsa nakhempeuh te ii hoihna te, ahoihzia te, muhna tuamtuam, theihna tuamtuam tawh hongtheihsak na ahihi. Ngeina kibat lohna in Pasian bawlsa nate in, telhak in, thuthuk a, mihingte in ngaihsut na ii abatzawhloh nathu hongthei sak ahizaw hi. Akibanglo ngeina in alamdang Pasian hoihna hongpulak hi a, eite in Pasian bawlsa nate tungah lamdangsak na tawh lungdam in, ama min aphat ding in, Pasian in hongdeih ahi zaw hi.\nAhi zongin tu hunciangin, ngeina kibatloh na pen, gal le sa in kingaih sun in, Christian akici minam tampi te sungna ngawn ah ngeina kibat lohna hangin, Jesu Topa min paulap in, minam aituam lungsim tawh nasem tampi tak ki om ta hi. Minam bulphuh in, ngeina kibatlohna paulap siksan in nei in, Pasian thu sangin, gupkhiatna thu sangin, minam vaitawh abuai zaw, Jesu Topa min paulap in minam khat le khat aki langdo sak mitampi hong om hi. Hih thu, nidang Soviet Union akici tuhun Russia gam leh tua tua gamtawh akikhen khia gamneuneu (eastern european countries) te ah kimu thei phadiak hi. Eigam eilei ah zong omlo hi cihna ahi kei hi.\nTuhun ciangin, ei Zogam Zolei Zomi te sungmahmah ahzong ngeina leh Christian upna lenkhawm thei lo mi kitam mahmah hi. Banghanghiam cih leh Laisiangtho thu i sin a, ahi zongin, ngeina thu hoihtak i sin ngeiloh hang ahihi. Rev.Fr Damian Dal\nReference: International Theological Commission, Faith and Inculturation, Editrice Vaticana, Roma, 1988), nos. 4-7.\nPrevious: Tg. Zam Khan Suan (Taakkhawl, kum 35) sihvuiding zaksakna\nNext: Malaysia ah English Teacher te Manglai hilhcian kikna kinei


url: =Zomi Cup 2016 kipanta ding :: ZOMI DAILY\nposted on 7 February 2016 at 2:24 pm Lomkholna: News, Sport, ZAM, Zomi\nMalaysia a om Zomi te in kumsim Zomi Nam Ni pahtawina ih vaihawm ZOMI CUP a (7) veina February 8-13 kikal kimawl ding hita hi. February 8 ni zingsang nai (10:30am-11:30am) sung nasiatak in honpawi kibawl ding a zinmangpi Rev. Dr. JM Ngul Khan Pau in thapiakna hong nei ding hi.\nMalaysia ah tul tampi gambel aa ih tun’ khit nungah, kimawlna lam laamsang ding ci-in ZAM panin Zomi Cup 2010 in kipan khia in ih minam Zomi pulakna, lapsangna ding aa Minam Ni pahtawina kawmin aki vaihawm ahi hi.\n2010 in Team (8), 2011 in Khua (19), 2012 in Khua (26), 2013 in Khua (40) Team (41), 2014 in Khua (43), 2015 in Khua (32) leh 2016 teh Khua (25) kipha hi. Pawlpi kibanglo, Beh kibanglo, Khua kibanglo, Awkaih kibanglo ZOMI khangno cidam sinsen tampi in kum simin tukpeng vai bek zong hici vaihawmkhop zo mawk ihih leh, seplai ding vai lianpi maban dang atuamtuamte zong a thupizaw, a lianzaw, a picing zaw in kivaihawm zo zawkanlai ding hi.\nZomi Cup kimawlna ding “Phu Cil & Nan Tal” tualpi\nLorong Utara Kecil,\nZomi Cup 2016 Group khenna\nKibawl hun ding pen 8-13 February 2016 sung hi ding a, kimawl hun ding (ani leh hun) a thei nuamte’n ZAM zumpi ah hungeelna hongla un.\nPrevious: Generation X ~ Hau Za Cin\nNext: Tulaai Leitung Thuthang Tuamtuam Updates February 6, 2016\nMalaysia UNHCR Thuthak\nUrgent Need for Chin State Disaster Emergency Relief Fund (Chin State Dongtuak Huhna Ngetna)\nZongeina sahawmzia lahna – Sia Lang Khan Khai\nTedim Municipal zumpan Signboard vai zaksakna\nTheih leh upmawh ~ Pau Khat Suan\nTedim khuapi huamsung ah CNF te in leitang acre 800 kumpi tung ah ngen hi cih tawh kisai CNF te in hilo ci


url: =Kuala Lumpur, Jalan Alor sungah Operasi lutin mi 440 kiman :: ZOMI DAILY\nposted on 15 November 2017 at 10:29 am Lomkholna: Malaysia, News, Operasi, Sawltak, World\nMalaysia, Kuala Lumpur khuasung aom Jalan Alor leh Jalan Changkat kuamsung tengah zanni Tuesday (Nov 14) ni in Operasi nasiatak in lutkawikawi cih NST pan kiza hi. Gamdangmi Immigrants te’ vanzuak sumbawlna saite abanban in asit kawikawi uh ahihi.\nTuabang in abanban in asitna ah akigawm in gamdangmi 1000 dektak thusitna nei uh a, tualak ah mi 440 mansuak uhhi. Tua akimansuak tepen naseptheih nadingin Work Permit aneilo, Travel Document aneilo cih te hi a, Immigration Department te makaihna tawh aki mankhia ahihi.\nMalaysia Immigration lamsang ah makaipi ahi Immigration Department director-general Datuk Seri Mustafar Ali in agenkhiatna ah hih Operasi kibawlna ah Officer mi 267 in Operasi akibawl cihi.\nTuate pen Immigration Department, Police General Operations Force, Companies Commission of Malaysia cihte kipawlkhawm in, Jalan Alor leh Jalan Changkat sungteng ah nasiatak in Operasi alut uh ahihi.\nGamdangmi nasem amuh peuhpeuh uh avek in bansitmang uh a, akigawm in gamdangmi Foreigner mi 915 thusitna aneihlak ah mi 440 te’n “Immigration Act 1963” thukhun palsat ahih manin, aki mansuak uh ahihi.\nAkiman gamdangmi te lakah pasal 389 kihel uh a, numei 47 leh naupang 4 kihel hi. Akiman te lakpan in atamzaw pen Bangladesh gammi, Vietnam gammi leh Indonesia gammi cihte tampen cihi. (Jalan Alor kuamsung pen Myanmar gammi nasem tampi aomna vengkhat hi a, adiakdiak in Kachin te innsaap in tampi aomphadiakna vengkhatzong ahihi.)\nTuesday sunlam in nai 3 sungtak Operasi nasiatak in abawl uh hi a, phalna kiciantak neilo in vanzuak, saibawl Operators honkhat te’n asai uh nusia in taisan uhhi.\nImmigration Director-general in agenna ah pawlkhat gammi te’n vanzuakna saidawl tepen gamdangmi te kawmsawnsak, ahih keileh gammi sainei te’n gamdangmi Work Permit neilote nasemding in cial uh cihbang hi a, tuabang namnih tepen thukhun palsattuak ahihi ci’n genkhia hi.\nTuahang mahinzong “Companies Commission of Malaysia” tetawh Joint-operation akibawlkhawm hi a, City Council nuai ah vanzuakna dawl Premises tepen thumanlo in gamtatna kimu hi. Tuabang gamtatna te aomloh nadingin Immigration leh adang Agencies tuamtuam te’n aki hanciam ahihi ci’n genbeh hi.\nHih Operasi alutna Jalan Alor leh Jalan Changkat pen “Popular Tourists Spots” ci’n gamdangmi khualzin te atam mahmah phadiakna munminthang ahihi. Tourists atam mahbangin ansai leh vanzuakna tuamtuam te ah gamdangmi nasem “illegal immigrants” zong tammahmah hi.\nMore: Kuala Lumpur, Pudu vengsung ah Operasi lut in mi 40 val kiman, Myanmar 12 kihel\nImmigration Department leh Police Force bek hinawnlo in, “Companies Commission of Malaysia” akici “Suruhanjaya Syarikat Malaysia (SSM)” tezong kihelta ahih manin, phalna Permit kician neilopi in vanzuak, ansaibawl, summetbawl, Business khatpeuhsem cihte mailam ah lauhuai semsem khatheiding hi. Sawltak #zomidaily\nPrevious: I khangno lai-in ki gingkholni ~ GS Pau\nNext: Singapore ah SMRT meileng kiphukha in mi 25 liam\nAtheihhuai nupakal omkhop ziading (18+ adingbek)


url: =KAPTEL GAMLEINA DINGIN FALAM UKPI, CUN BIK IN A NUAI-A TENG KALH HI\n1) Falam galsim na-ah a mat uh Khuangleng Hausapa’\n2) ZangSial hinglai khat\n3) Saihapak bu khat\n4) Zangsil KalhhizinagnlgaliopmentuPku3Tkhhuaatm Thawng in Thangnuai-ah Sialpi nuta tawh a lei’ ahi hi.\nSaihapak bukhat pen Pu Suah On (Buansing’) mat ahi hi. Hih teng sim loh van le sum kigawm tampi om lai hi.\nKaptel gam lei nadingin Pu Suah On Saihapak mat Falam ukpi Con Bik tungah a kipiak ding ciangin;\nPu Suah On’ nu Pi Tel Eng laphuah:\n(a) Sang le lal a thang aw e, gah liang tawi -in, kawltui don phai lim ngek aw, zam zilzial e.\n(b) Na selung a tai nam aw lun vontawi aw, pampaih loin tul siatin, paan kaai hen aw.\nKaptel gamah Pu Lam Nek, Pu Suah Onte’ logam om lai a, Pu Lam Nek tapa Pu Phawng Vial’ lo zaang kici’ mun le mual zong a om lai ahi hi. Pu Ngah Phawng’ tapasal( 6 )lak pan Pu Kai Son in Kaptel ngakin, Pu Kim Suah le Pu Luan On te in Lailo khua beel uh a, tuni dongin Lailo khua (Buansing) behte’ pupi ahi uhhi.\nPu Lam Nek, Pu Suah On, Pu Lam Luai leh a makpa, (Pi Eng Luan pasal) Pu Hen Gin (Tangpua) leh a tupa, Pu Hong Cin (Suante) tawh hong paikhia khawm uh a, Muallum ah hong tung uh hi.\nPu Hen Gin (Tangpua) a sih ciangin a zi, Pi Eng Luan (Buansing) pen, a manawh lamte in Tuitawh khua-ah la uh hi. Ahih hangin a sawt loin a Sanggamte ahi, Pu Phawng Vial, Pu Kai Suan, Pu Beel Tun le Pu On Khua Thawng te in, a Sanggamnu le a ta neulai, Suan Gin, Nek Kim le Thuam Dai te, Thalmual khua-ah na la uh a, tuni dongin a maute Thalmual khua Tangpua beh pupite ahi uh hi. Thalmual khua Buangsing le Tangpua beh kizopna a tomin tua bang teng ahi hi.\nPrevious Post: « Thalmual Khuasat pupite hong paikhiatna (2)\nNext Post: Thalmual khuasat Suante beh hong tunna leh paikhiatna »